sagorsarker/bangla-wikipedia huggingface dataset:
সুরেন্দ্র কুমার সিনহা

বিচারপতি সুরেন্দ্র কুমার সিনহা (জন্ম: ১ ফেব্রুয়ারি ১৯৫১) বাংলাদেশের একজন প্রখ্যাত আইনবিদ এবং ২১-তম প্রধান বিচারপতি। রাজনৈতিক বিতর্কে জড়িয়ে পড়ে গত ২০১৭ সালের ১০ নভেম্বর তারিখে বিদেশে ছুটিতে থাকা অবস্থায় তিনি পদত্যাগ করেন।
সুরেন্দ্র কুমার সিনহার জন্ম ১৯৫১ সালের ১ ফেব্রুয়ারি মৌলভীবাজার জেলার কমলগঞ্জ উপজেলার তিলকপুর গ্রামে। তার বাবার নাম ললিত মোহন সিনহা এবং মায়ের নাম ধনবতী সিনহা। তিনিচট্টগ্রাম বিশ্ববিদ্যালয়ের অর্থনীতি বিভাগ থেকে স্নাতক (সম্মান) ডিগ্রি সম্পন্ন করার চট্টগ্রাম বিশ্ববিদ্যালয়ের অধীনে এলএলবি ডিগ্রি অর্জন করেন। 
তিনি ১৯৭৪ সালে সিলেট বারে আইনজীবী হিসেবে তালিকাভুক্ত হন। ১৯৭৮ সালে হাইকোর্টে এবং ১৯৯০ সালে আপিল বিভাগে আইনজীবী হিসেবে তালিকাভুক্ত হন। ১৯৯৯ সালের ২৪ অক্টোবর তিনি হাইকোর্টে বিচারক হিসেবে নিয়োগ পান ২০০৯ সালের ১৬ জুলাই আপিল বিভাগের বিচারপতি হন। বাংলাদেশের সংবিধানের ত্রয়োদশ সংশোধনীর মাধ্যমে আনা তত্ত্বাবধায়ক সরকার ব্যবস্থা আপিল বিভাগের যে বেঞ্চ বাতিল করেছিল, এস কে সিনহা ছিলেন তার অন্যতম সদস্য। এছাড়া ২০১১ সালে বঙ্গবন্ধু হত্যা মামলার চূড়ান্ত রায় দেওয়া বেঞ্চেও সদস্য হিসাবে ছিলেন তিনি। তার সময়ে সর্বপ্রথম পাইলট প্রকল্পের অধীনে বাংলাদেশের প্রতিটি আদালত ডিজিটালকরণের উদ্যোগ নেওয়া হয়।
২০১৮ সালে সিনহা তাঁর আত্মজৈবনিক বই 'আ ব্রোকেন ড্রিম: রুল অফ ল, হিউম্যান রাইটস অ্যান্ড ডেমোক্রেসি' ("একটি ভাঙা স্বপ্ন: আইনের শাসন, মানবাধিকার এবং গণতন্ত্র") প্রকাশ করেন। এর প্রকাশক হল ক্রিয়েটস্পেস পাবলিশিং।
পটাসিয়াম আইসোটোপসমূহ

পটাশিয়ামের ২৫ টি আইসোটপ রয়েছে (K থেকে K)। তিন ধরনের আইসোটপ : স্থিতিশীল K (৯৩.৩%)এবং K (৬.৭%), এবং দীর্ঘায়ু রেডিও আইসোটপ K ০.০১২%।
আদর্শ পারমাণবিক ভর হচ্ছে ৩৯.০৯৮৩ (১) ।
অ্যালাসডেয়ার ইভান্স

অ্যালাসডেয়ার ক্যাম্পবেল ইভান্স (জন্ম: ১২ জানুয়ারি, ১৯৮৯) ইংল্যান্ডের কেন্টের টানব্রিজ ওয়েলস এলাকায় জন্মগ্রহণকারী স্কটিশ ক্রিকেটার। ডানহাতি ব্যাটসম্যান অ্যালাসডেয়ার ইভান্স স্কটল্যান্ড ক্রিকেট দলে খেলছেন। এছাড়াও তিনি ডানহাতে মিডিয়াম-ফাস্ট বোলিংয়েও পারদর্শী।
লাফবোরা বিশ্ববিদ্যালয়ে স্নাতক শ্রেণীতে অধ্যয়নকালীন লাফবোরা ইউসিসিই দলের পক্ষে ২০০৯ সালে লিচেস্টারশায়ারের বিপক্ষে প্রথম-শ্রেণীর ক্রিকেটে অভিষিক্ত হন। একই সালে কেন্টের বিপক্ষেও তিনি খেলেছিলেন। ঐ মৌসুমেই স্কটল্যান্ড দলের সদস্যরূপে অন্তর্ভুক্ত হন ও কানাডার বিপক্ষে দুই খেলায় অংশ নেন। সুনীল ধনিরামের উইকেট লাভ করেন তিনি।
পরবর্তীতে আগস্ট, ২০০৯ সালে আইসিসি আন্তঃমহাদেশীয় কাপে আয়ারল্যান্ডের বিপক্ষে প্রথম-শ্রেণীর ক্রিকেটে অভিষিক্ত হন। ২০১০ সালে লিস্ট এ ক্রিকেটে ভারত এ-দলের বিরুদ্ধে খেলেন। কিন্তু ১৫২ রানের ব্যবধানে তার দল পরাজিত হয়। এছাড়াও, ২০১১-১৩ আইসিসি আন্তঃমহাদেশীয় কাপে নেদারল্যান্ডসের বিপক্ষে খেলেন তিনি।
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে ৯ম উইকেটে মজিদ হককে সাথে নিয়ে স্কটল্যান্ডের একদিনের ইতিহাসে ৬২ রানের সেরা জুটি গড়েন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়।
জোশ ডেভি

জশুয়া হেনরি ডেভি (জন্ম: ৩ আগস্ট, ১৯৯০) অ্যাবরদিনে জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য জোশ ডেভি ডানহাতে ব্যাটিংয়ে পারদর্শী। এছাড়াও তিনি মিডিয়াম পেস বোলিং করে থাকেন। বর্তমানে তিনি সমারসেট ক্রিকেট ক্লাবে প্রতিনিধিত্ব করছেন।
এপ্রিল, ২০১০ সালে ডেভি মিডলসেক্স দলের পক্ষে কাউন্টি ক্রিকেটে অভিষিক্ত হন। ক্লাইডেসডেল ব্যাংক ৪০ প্রতিযোগিতায় নর্দাম্পটনশায়ার দলের বিপক্ষে তিনি প্রথম অংশগ্রহণ করেন। একমাস পর অক্সফোর্ড ইউনিভার্সিটি ক্রিকেট ক্লাবের বিপক্ষে প্রথম-শ্রেণীর ক্রিকেটে প্রথমবারের মতো অংশ নেন। প্রথম ইনিংসে তিনি স্যাম রবসনের সাথে উদ্বোধনী জুটি গড়ে ১৯২ রান সংগ্রহ করেন। এছাড়াও খেলার উভয় ইনিংসেই জোড়া শতক করেন।
১৫ জুন, ২০১০ তারিখে নেদারল্যান্ডসের বিপক্ষে তিনি প্রথমবারের মতো একদিনের আন্তর্জাতিকে অভিষিক্ত হন। ব্যাটিং উদ্বোধনে নেমে ২৪ রান করাসহ সাত ওভারে ২৭ রানে ১ উইকেট শিকার করেন। নিজস্ব চতুর্থ ওডিআইয়ে আফগানিস্তানের বিপক্ষে ৭.২ ওভারে ৯ রানে ৫ উইকেট পান যা একদিনের আন্তর্জাতিকে যে-কোন স্কটিশ বোলারের সেরা বোলিং নৈপুণ্য।
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ ডেভি-সহ স্কটল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে তার কৃতিত্বপূর্ণ বোলিং স্বত্ত্বেও স্কটল্যান্ড দল ১১৯ রানের বিশাল ব্যবধানে পরাজিত হয়। খেলায় তিনি ৬৮ রান খরচায় ৪ উইকেট দখল করেন।
ওয়ালি উদ্দিন

ওয়ালি তাসার উদ্দিন (জন্ম ১৭ এপ্রিল ১৯৫২) একজন ব্রিটিশ বাংলাদেশী যিনি ব্রিটেনে রেস্টুরেন্ট ব্যবসা, সংগঠক, সমাজসেবী এবং একজন কমিউনিটি নেতা হিসাবে বিশেষ ভাবে পরিচিত।
ওয়ালি উদ্দিন সিলেট জেলার মৌলভীবাজার জেলায় জন্ম গ্রহণ করেন। পরে ১৯৭৭ সালে মাত্র ২৫ বছর বয়সে তিনি লন্ডনে চলে আসেন। এসময় তিনি লন্ডনের একটি রেস্টুরেন্টে কাজ করতেন। পরে লন্ডন থেকে তিকি স্কটল্যান্ডের রাজধানী এডিনবরায় চলে আসেন এবং নিজের ব্যবসা শুরু করেন।
স্কটল্যান্ডে তার প্রতিষ্ঠিত ব্রিটানিয়া স্পাইস রেস্টুরেন্টটি ব্রিটেনের বিখ্যাত একটি রেস্টুরেন্ট যা প্রায় ১০ টিরও বেশি বিভিন্ন পদক লাভ করেছে। 
১৯৯৫ সালে তাকে মেম্বার অব ব্রিটিশ এম্পায়ার পদকে ভূষিত করা হয়। সেই সাথে নিউ ইয়ার অনার দেয়া হয় একই বছরে। তার কাজের স্বীকৃতি স্বরূপ তিনি প্রথম কোন বাংলাদেশী হিসাবে জাস্টিস অফ পিস হিসাবে ১৯৮৪ সালে নির্বাচিত হন।
ওয়ালি উদ্দিন বিবাহিত জীবনে পাঁচ সন্তানের জনক।
বৃন্দা (ফন্ট)

বৃন্দা বাংলা লিপির জন্য একটি ওপেনটাইপ ফন্ট। এটি উইন্ডোজ এক্সপি এবং উইন্ডোজের পরবর্তী সংস্করণে ইন্ডিক পাঠ্যের জন্য মাইক্রোসফট উইন্ডোজের ঐচ্ছিক সমর্থনের অংশ হিসাবে অন্তর্ভুক্ত করা হয়। এটি উইন্ডোজ অপারেটিং সিস্টেমে বাংলা, অসমীয়া এবং মৈতৈসহ বাংলা লিপিতে রচিত সমস্ত ভাষার জন্য একটি ডিফল্ট ফন্ট। এটি মাইক্রোসফট কর্পোরেশন দ্বারা উন্নয়নকৃত এবং রক্ষণাবেক্ষণকৃত। এর উইনিকোড পরিসর হল মৌলিক লাতিন, লাতিন-১ সম্পূরক এবং বাংলা।
জনশুমারি

কোন দেশের বা কোন নির্দিষ্ট অঞ্চলের মানুষ গণনাকেই মূলত জনশুমারি বলা হয়। পৃথিবীর প্রায় সব দেশেই নিজস্ব জনশুমারির ব্যবস্থা রয়েছে। বাংলাদেশও এর ব্যতিক্রম নয়। বাংলাদেশেও প্রতি দশ (১০) বছর অন্তর অন্তর জনশুমারি করা হয়। পূর্বে একে আদমশুমারী বলা হলে ২০১৩ সালে জাতীয় সংসদে পরিসংখ্যান আইন ২০১৩ পাস হওয়া আইন অনুসারে আদমশুমারিকে ‘জনশুমারি’ নামে অভিহিত করা হয়েছে। ১০ বছরের ধারাবাহিকতায় পরবর্তী জনশুমারি ও গৃহগণনা ২০২১ সালের ২৪ থেকে ৩০ ডিসেম্বর অনুষ্ঠিত হওয়ার কথা ছিল।
বৈশ্বিক মহামারি করোনা ও ট্যাব জটিলতায় প্রকল্পের কার্যক্রম শুরু একাধিকবার পিছিয়েছে। প্রথমে ২০২১ সালের ২ থেকে ৮ জানুয়ারি দেশব্যাপী জনশুমারি হওয়ার কথা ছিল। পরে সেটি প্রায় নয় মাস পিছিয়ে ২৫ থেকে ৩১ অক্টোবর সময় পুনর্নির্ধারণ করা হয়। কিন্তু সে মেয়াদেও জনশুমারি করতে পারেনি বিবিএস। এরপর ২৫ থেকে ৩১ ডিসেম্বর দেশব্যাপী জনশুমারি ও গৃহগণনার পরিকল্পনা হয়। তাই ষষ্ঠ জনশুমারি ১৫ জুন থেকে ২১ জুন ২০২২ খ্রি.
জনশুমারি একটি দেশের জনসংখ্যার সরকারি গণনা হিসেবে গণ্য করা হয়। জাতিসংঘের সংজ্ঞা অনুযায়ী নির্দিষ্ট সময়ে জনশুমারি একটি জনগোষ্ঠীর বা দেশের জনসংখ্যা গণনার সামগ্রিক প্রক্রিয়ায় তথ্য সংগ্রহ, তথ্য একত্রীকরণ এবং জনমিতিতে অর্থনৈতিক ও সামাজিক তথ্যাদি প্রকাশ করা বোঝায়। বাংলাদেশে প্রথম জনশুমারি ১৯৭৪ সালে হয়েছিল। একটি দেশে জনশুমারি সাধারণত দশ বছর পর পর হয়।
বাক্সবাদাম

বাক্সবাদাম বা জংলিবাদাম, (), (বৈজ্ঞানিক নাম: "Sterculia foetida") হচ্ছে নরম কাষ্ঠল বৃক্ষ যেটি ১১৫ ফুট পর্যন্ত লম্বা হতে পারে। ১৭৫৩ সালে কার্ল লিনিয়াস এই প্রজাতির বিবরণ দেন।
বাক্সবাদামের গঠন শিমুলের মতো। এদের পাতা করতলাকার-যৌগিক এবং শাখাবিন্যাস ভূসমান্তরালে হয়। এদের ছায়া হয় বেশি। বসন্তের প্রারম্ভেই বাক্সবাদামের শাখায় ফুল জন্মে। ফুলের পাপড়ি থাকে না। বৃন্তের বর্ণ লাল-হলুদ ও বেগুনিতে মেশানো হয়। ফল গুচ্ছবদ্ধ। একগুচ্ছে ৫ থেকে ২০টি ফলও দেখা যেতে পারে। কাঁচা ফল সবুজ বর্ণের। পাকলে রক্তিম বর্ণ ধারণ করে। ভাজা বীজ চিনাবাদামের স্বাদের সমতুল্য। কাঁচা বীজ বমির সৃষ্টি করে। বাকল থেকে দড়ির আঁশ পাওয়া যায়। বীজ থেকে তেলও হয়ে থাকে। প্রতিটি বাদামের ভেতরে লম্বা ও কালো রঙের ১০ থেকে ১৫টি বীজ পাওয়া যায়।
জুম্মন লুসাই

জুম্মন লুসাই বাংলাদেশের একজন বিখ্যাত হকি খেলোয়াড়।
তিনি সিলেটে জন্মগ্রহণ করেন।
১৯৭৮ সালে বাংলাদেশ পুলিশের হয়ে নিজের খেলোয়াড়ি জীবন শুরু করেন তিনি। বাংলাদেশ হকি জাতীয় দলের হয়ে তিনি প্রায় দশ বছর খেলেন। জুম্মন ১৯৮২ থেকে ১৯৮৯ সাল পর্যন্ত জাতীয় দলের রক্ষণভাগের হয়ে খেলেন। তিনি বাংলাদেশের একমাত্র হকি খেলোয়াড়, যিনি বিশ্ব একাদশের হয়ে খেলার গৌরব অর্জন করেন।
১৯৮৫ সালে এশিয়া কাপে ইরানের বিপক্ষে খেলায় হ্যাট্রিক করেন। ১৯৮২ সালে দিল্লিতে অনুষ্ঠিত ৯ম এশিয়ান গেমসে অংশ নেন জুম্মন। ১৯৮৫ সালে ঢাকায় দ্বিতীয় এশিয়া কাপ, ১৯৮৬ সালে সিউলের ১০ম এশিয়ান গেমস ও ১৯৮৯ সালে দিল্লিতে তৃতীয় এশিয়া কাপে খেলেন তিনি। ১৯৮৯ সালে দিল্লিতে এশিয়া কাপে অংশগ্রহণ করে আন্তর্জাতিক ক্যারিয়ার শেষ করেন তিনি।
এছাড়া তিনি আবাহনীর কোচের দায়িত্বও পালন করছিলেন।
তিনি ঢাকার সর্বোচ্চ লীগে নিয়মিত ফুটবল খেলতে।
২০১১ সালে জাতীয় পর্যায়ে ক্রীড়া ক্ষেত্রে অসাধারণ অবদানের জন্য জাতীয় ক্রীড়া পুরস্কারে ভূষিত হন।
আবাহনী ক্লাব প্রাঙ্গণে ১৬ জানুয়ারি মস্তিষ্কের রক্তক্ষরণে আক্রান্ত হন। এরপর তাকে বাংলাদেশ মেডিকেল হাসপাতালে নিয়ে যাওয়া হয়, অবস্থার অবনতি হলে তাকে স্থানান্তর করা হয় বঙ্গবন্ধু শেখ মুজিব মেডিকেল বিশ্ববিদ্যালয়ের নিবিড় পরিচর্যাকেন্দ্রে (আইসিইউ)। কৃত্রিম শ্বাস-প্রশ্বাসের মাধ্যমে বাঁচিয়ে রাখা হয়েছিল তাকে। ১৮ জানুয়ারি ২০১৫ তারিখে সেখানেই মৃত্যুবরণ করেন জুম্মন লুসাই।
লি বিয়ং চল

লি বিয়ং চল ইউরিংয়ের এক ধনাঢ্য পরিবারে জন্মগ্রহণ করেছিলেন। তিনি দক্ষিণ কোরিয়ার সবচেয়ে সফল ব্যবসায়ী। তাঁর প্রতিষ্ঠিত স্যামসাং বর্তমানে দক্ষিণ কোরিয়ার সবচেয়ে বড় কোম্পানী।
তিনি টোকিওর ওয়াসেডা বিশ্ববিদ্যালয়ে পড়তে গিয়ছিলেন। কিন্তু তিনি পড়াশোনা শেষ করতে পারেননি। বাবার অকালপ্রয়াণে দ্রুত নেমে পড়তে হয় পরিবারিক ব্যবসায়। তাঁর ব্যবসায়িক জীবন শুরু হয় চালকল দিয়ে। ১৯৩৮ সালে ১ মার্চ লি ব্যবসার ধরন পাল্টান। দক্ষিণ কোরিয়ার দায়েগু শহরে প্রতিষ্ঠা করেন নতুন ব্যবসা প্রতিষ্ঠান স্যামসাং ট্রেডিং কোম্পানি। তখনকার লোগো থেকে জানা যায় স্যামস্যাং এর অর্থ তিন তারকা।
সেই সময় স্যামসাং এ কাজ করতেন ৪০ জন কর্মী। মুলত শহরের ভেতর মুদিখানার পণ্য পরিবহন করত স্যামস্যাং। সঙ্গে নিজেরা নুডুলস উৎপাদন করত। একপর্যায়ে লি দেশের বাইরে ব্যবসা প্রতিষ্ঠা করলেন। ১৯৪৭ সালে লি প্রতিষ্ঠানের কার্যালয় স্থানান্তর করার সিদ্ধান্ত নিলেন। স্যামসাং এর ঠিকানা হল সিউলে। বিশ্বযুদ্ধ আর কোরীয় যুদ্ধের যুদ্ধের কারণে লি সিউল ছাড়তে বাধ্য হন।
পুসানে গিয়ে শুরু করেন চিনি শোধানগারের ব্যবসা। তাঁর এই প্রতিষ্ঠানের নাম চেল জেদাং। যুদ্ধ শেষে চিনি শোধনাগারের ব্যবসা লব্ধ টাকা দিয়ে ১৯৫৪ সালে তিনি প্রতিষ্ঠা করেন কাপড়ের কল চেল মোজিক। এটি দক্ষিণ কোরিয়ার ইতিহাসে সবচেয়ে বড় পশমি কাপড়ের কল।
১৯৯১ সাল হতে প্রচলিত হো আম পুরস্কার এর নামকরণ লি এর ছদ্মনাম থেকেই করা হয়েছে।
স্পাইসজেট

স্পাইসজেট হল সান গ্রুপের মালিকানাধীন ভারতের একটি কম খরচের বিমান পরিবহন সংস্থা| এটা গার্হস্থ্য যাত্রীর ভাগ থেকে দেশের দ্বিতীয় বৃহত্তম বিমান পরিবহন সংস্থা। এই বিমান পরিবহন সংস্থাটি বোয়িং ৭৩৭ নেক্সট জেনারেশন এবং বম্বারদিয়ার ড্যাশ ৮ কিউ ৪০০ বিমান ব্যবহার করে দৈনিক ৩৪০ এর অধিক ফ্লাইট পরিচালনা করে ৪১ টি ভারতীয় এবং ৮ টি আন্তর্জাতিক শহর নিয়ে মোট ৪৯ টি গন্তব্যস্থলে|
এই বিমান পরিবহন সংস্থাটি তাদের পরিসেবা ২০০৫ সালের মে মাসে শুরু করে| তাদের রেজিস্টার্ড অফিস তামিলনাড়ুর চেন্নাই এ এবং কর্পোরেট অফিস গুরগাঁও, হরিয়াণা তে অবস্থিত| স্পাইসজেট সুধু যাত্রী বর্গ অনুযায়ী তৈরি করা বিমানের পরিচালনা করে| যাত্রী পরিষেবার সঙ্গে স্পাইসজেট ওই একই বিমানে পণ্য পরিবহনের সুবিধা প্রদান করে|
বর্তমানে স্পাইসজেট দৈনিক ৩৫০ টার ওপর বিমান পরিচালনা করে ৪৮ টি ভারতীয় এবং ১০ টি আন্তর্জাতিক গন্তব্যস্থলে| এরা বোয়িং ৭৩৭-৮০০ এবং বম্বারদিয়ার ড্যাশ ৮ কিউ ৪০০ নিয়ে নিজেদের বিমান সেবা পরিচালনা করে| ৫ বছর নিজেদের সেবা প্রদান করার পর, স্পাইসজেট কে এয়ারপোর্ট অথরিটি অফ ইন্ডিয়া, ২০১০ সালের ৭ ই সেপ্টেম্বর, আন্তর্জাতিক ফ্লাইট শুরু করার অনুমতি প্রদান করে| গোড়ার দিকে স্পাইসজেট দিল্লি থেকে কাঠমান্ডু এবং চেন্নাই থেকে কলম্বো তে বিমান সেবা শুরু করে| তাদের প্রথম আন্তর্জাতিক ফ্লাইট দিল্লি বিমানবন্দর থেকে ২০১০ সালে ৭ ই অক্টোবর ওরে|
স্পাইসজেট তার প্রথম দৃঢ় আদেশ স্থাপন ২০০৫ সালের মার্চ মাসে ২০ টি নেক্সট জেনারেশন বোয়িং ৭৩৭-৮০০র জন্য যার ডেলিভারির সময় ২০১০ অবধি নির্ধারিত ছিল| ২০১০ এর নভেম্বর মাসে আবার স্পাইসজেট ৩০ টা বোয়িং ৭৩৭-৮০০র জন্য আদেশ স্থাপন করে|
২০১৫ সালের জানুয়ারীর হিসাব অনুযায়ী স্পাইসজেটের কাছে নিম্নলিখিত বিমানের বহর আছে:
বর্তমানে স্পাইসজেটের কাছে ২৩টি বোয়িং ৭৩৭-৮০০/৯০০ ই আর বিমানের সঙ্গে গোটা ১৫ টা বম্বারদিয়ার কিউ ৪০০ বিমানের বহর আছে|
স্পাইসজেট কিছু উল্লেখযোগ্য পুরস্কার হলো -
ওবেরয় ট্রাইডেন্ট

দি ওবেরয় এবং ট্রাইডেন্ট হল পাঁচ তারকা বিলাসিতা প্রদান করা হোটেল গুলোর মধ্যে খুব নাম করা দুটি ব্র্যান্ড| এই দুটি ব্র্যান্ড কখনো কখনো ওবেরয় হোটেলস ও রিসর্টস এর মালিকাধিনের মধ্যে আসে| যখন এরা একসঙ্গে একই জায়গায় অবস্থিত থাকে তখন এদের সম্মিলিতভাবে ওবেরয় ট্রাইডেন্ট বলা হয়| এরা ভারতের অনেক শহরে এবং পৃথিবীর অনেক জায়গায় ওবেরয় হোটেলস ও রিসর্টস এর ছত্র ছায়ায় নিজেদের বহুমূল্য সেবা প্রদান করে থাকে|
ওবেরয় হোটেলস ও রিসর্টস এবং ট্রাইডেন্ট হোটেলস মুম্বাই এর নারিমান পয়েন্ট এ অবস্থিত এবং এদের আলাদাভাবে দি ওবেরয় মুম্বাই এবং ট্রাইডেন্ট, নারিমান পয়েন্ট নামে জানা যায়| দুটি হোটেল পৃথক ভবন আছে, কিন্তু একটি উত্তরণ এর দ্বারা এদের সংযুক্ত করা হয়েছে|
হোটেলগুলো প্রথমে ওবেরয় টাওয়ার / ওবেরয় শেরাটন হিসাবে পরিচিত ছিল কিন্তু পরে হিলটন হোটেলস কর্পোরেশন এবং ওবেরয় হোটেলস ও রিসর্টস এর মধ্যে মার্কেটিং জোট হওয়ার ফলে হোটেলটির নামকরণ করা হয় হিলটন টাওয়ার্স| এই নামটি ব্যবহার করা হত ২০০৪ থেকে ২০০৮ এর এপ্রিল অবধি| ২০০৮ এর এপ্রিল মাসে এটির নাম বদল করে আবার ট্রাইডেন্ট টাওয়ার্স করে দেওয়া হয়|
ওবেরয় পরিবার নিজেদের পারিবারিক ঐতিহ্য সুত্রে এটার মালিকানার ভার সামলাচ্ছে| ৩২.১১ শতাংশ পণ এর সঙ্গে মিস্টার পি. আর. এস. ওবেরয় হল ই আই এইচ লিমিটেড এর অধিকাংশ ভাগীদার|
এই হোটেল এর বৈশিষ্ট হল এদের খুব ভাল প্রশিক্ষিত এবং অনুরাগী কর্মী যারা তাদের অথিতিদের অসাধারণ সেবা প্রদান করে| এই কারণে বিশ্বের এরম বিলাসবহুল সেবা প্রদান করা হোটেল গুলোর মধ্যে এই হোটেলটি একটি বিশেষ স্থান বানিয়ে নিয়েছে|
২৬ এ নভেম্বর, ২০০৮ সালে মুম্বাই এ হওয়া সন্ত্রাসবাদী আক্রমণ এ এই হোটেল দুটো গুরুতর ভাবে ক্ষতিগ্রস্ত হযেছিল| সন্ত্রাসবাদীরা ৩২ জন কর্মী এবং গেস্ট কে নির্মম ভাবে হত্যা করে এবং হোটেলটি ৩ দিন ধরে সন্ত্রাসী কার্যক্রমে ভোগে|
ওবেরয় হোটেলস ও রিসর্টস এবং ট্রাইডেন্ট হোটেলস নিম্নলিখিত অবস্থানে এ নিম্নলিখিত নামে সেবা প্রদান করে –
ভারতে:
ইন্দোনেশিয়া তে:
মরিশাস এ:
মিশর এ:
সৌদি আরব এ:
সংযুক্ত আরব আমিরাত এ:
ট্রাইডেন্ট হোটেলস:
ভারতে:
ভারতে অন্য গ্রুপ হোটেল:
ফ্রেডি কোলম্যান

ফ্রেডি রবার্ট জন কোলম্যান (জন্ম: ১৫ ডিসেম্বর, ১৯৯১) এডিনবরায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। ডানহাতি ব্যাটসম্যান ফ্রেডি কোলম্যান ইংল্যান্ডের কাউন্টি ক্রিকেটে ওয়ারউইকশায়ার দলের পক্ষে খেলছেন।
কাউন্টির একাডেমি থেকে স্নাতক ডিগ্রী সম্পন্ন করে মার্চ, ২০১৩ সালে ওয়ারউইকশায়ার দলের পক্ষে চুক্তিবদ্ধ হন কোলম্যান। ৩০ জুন, ২০১৩ তারিখে কেনিয়ার বিপক্ষে একদিনের আন্তর্জাতিকে কোলম্যানের অভিষেক ঘটে।
ব্রাহ্মণবাড়িয়া সরকারি কলেজ

ব্রাহ্মণবাড়িয়া সরকারি কলেজ ব্রাহ্মণবাড়িয়ার একটি শীর্ষস্থানীয় এবং ঐতিহ্যবাহী শিক্ষাপ্রতিষ্ঠান। ব্রাহ্মণবাড়িয়া রেলস্টেশন হতে পূর্ব দিকে ২০০ গজ দূরে কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়-এর অধিভুক্ত।
১৯৩৯ সালে দ্বিতীয় বিশ্বযুদ্ধ শুরু হলে ব্রিটিশ সৈন্যরা ফেনী কলেজে অবস্থান নেয়। তখন কয়েক বছরের জন্য অস্থায়ীভাবে ফেনী কলেজকে ফেনী থেকে ব্রাহ্মণবাড়িয়ায় স্থানান্তর করা হয়। যুদ্ধ শেষে উক্ত কলেজটি আবার ফেনীতে ফিরে যায়। পরবর্তীতে সেখানে ওই অবকাঠামোর ওপরই ১৯৪৮ সালে এলাকার গুণীব্যক্তিদের উদ্যোগে ব্রাহ্মণবাড়িয়া কলেজ বেসরকারিভাবে স্থাপিত হয় এবং ১৯৭৯ সালে কলেজটি জাতীয়করণ হয়। প্রাথমিক পর্যায়ে কলেজটিতে উচ্চ মাধ্যমিক ও স্নাতক পাস কোর্স চালু হয়। ১৯৯৩-৯৪ শিক্ষাবর্ষ হতে গণিত ও রাষ্ট্রবিজ্ঞান বিষয়ে অনার্স কোর্স শুরু হয়। ধীরে ধীরে কলেজটিতে আরো ১২ টির অধিক বিষয়ে অনার্স, মাস্টার্স কোর্স চালু করা হয়।
ডোরেমন: অ্যা গ্রান্ডমাদার'স রিকালেকশন্স

নবিতার মায়ের আংশিকভাবে ঘর পরিষ্কার করার পর নবিতা একটি পুরনো টেডি বিয়ার দেখতে পায়। সে তার মাকে এটি ছুড়ে ফেলতে না বলে। সেটি ছিল নমিতার ঠাকুমার দেওয়া একটি উপহার। তারপর নোবিতা ডোরেমন কে জোর করে এবং তার আগের সময়ে যেতে চায় যখন সে ছিল তিন বছরের আর তার ঠাকুরমা তখন বেঁচে ছিল।
পাকিস্তানে ইসলাম

ইসলাম ইসলামী প্রজাতন্ত্রী পাকিস্তান এর বৃহত্তম এবং রাষ্ট্র ধর্ম। পাকিস্তানের মোট জনসংখ্যা প্রায় ২২ কোটি। এই জনসংখ্যার সংখ্যাগরিষ্ঠ অংশ(৯৫-৯৭%) মুসলিম; এছাড়াও এখানে খ্রিষ্টান, হিন্দু এবং অন্যান্য ধর্মাবলম্বী মানুষ বসবাস করে যাদের অনুপাত শতকরা ৩-৫%। মুসলিমদের মধ্যে অধিকাংশই সুন্নি মুসলমান এবং ৫-২০% শিয়া মুসলিম। দেশটির মুসলিম জনসংখ্যার মধ্যে প্রায় ২.২% আহমাদিয়া মতবাদের অনুসারী। ইরানের পরে পাকিস্তানে দ্বিতীয় সর্বাধিক শিয়া মুসলিম বসবাস করে, এখানে সর্বনিম্ন ১৬.৫ মিলিয়ন থেকে সর্বোচ্চ ৩০ মিলিয়ন শিয়া মুসলিমের বসবাস আবাস।
পরম দিগন্ত

সাধারণ আপেক্ষিকতা মতে, পরম দিগন্ত হল স্থান-কালের একটি সীমানা, যাকে সংজ্ঞায়িত করা হয় বাহ্যিক বিশ্বের সাপেক্ষে এবং যার ভেতরে ঘটা ঘটনা বাইরের পর্যবেক্ষকের উপর প্রভাব ফেলে না। দিগন্তের ভেতর থেকে নির্গত আলো কখনোই পর্যবেক্ষকের নিকট পৌছায় না এবং যেকোনো কিছু, যা পর্যবেক্ষকের দিক থেকে দিগন্তের দিকে অগ্রসর হয়ে দিগন্তকে অতিক্রম করে তাকে আর দেখা যায় না। সংজ্ঞামতে পরম দিগন্ত কৃষ্ণ বিবরের সীমানা।
পরম দিগন্তকে ব্যাখ্যা করা যায় কেবলমাত্র অসীম সমতল স্থান-কালের মাধ্যমে - এমন একটি স্থান-কাল যেখানে যেকোনো বৃহদায়তন বস্তুর থেকে দূরে যেতে থাকলে স্থানকে সমতল মনে হয়। অসীম সুমতল স্থান-কালের উদাহরণের মাঝে আছে, শ্‌ভার্ৎসশিল্ড ও কার কৃষ্ণ বিবর। এফএলআরডব্লিউ মহাবিশ্ব - যাকে আমাদের মহাবিশ্বের একটি গ্রহণযোগ্য মডেল হিসেবে ধরা হয়, তা সাধারণত অসীম সমতল নয়।
অসীম সমতলের একটি নির্দিষ্ট বৈশিষ্ট্য হল, তা ভবিষ্যৎ অকার্যকর অসীমতার ধারণা দেয়। এরা হল সেই বিন্দু সমূহ যাদের কে সে সকল অকার্যকর রশ্মি (যেমন, আলো) দ্বারা অসীম মনে হয় যারা অসীমে হারিয়ে যেতে পারে। এটি "বাহ্যিক বিশ্বের" প্রযুক্তিগত ব্যাখ্যা। এই বিন্দু সমূহকে কেবলমাত্র অসীম সমতল মহাবিশ্বেই সংজ্ঞায়িত করা যায়। পরম দিগন্ত হল কোন অঞ্চলের সীমানা যার বাইরে অকার্যকর রশ্মি ভবিষ্যৎ অকার্যকর অসীমে হারিয়ে যেতে পারে না।
পরম দিগন্তের সংজ্ঞাকে অনেক ক্ষেত্রে বলা হয় "পরমকারণমূলক", যার অর্থ মহাবিশ্বের সমগ্র বিবর্তন (এমনকি ভবিষ্যৎ পর্যন্ত) না জেনে এর অবস্থান জানা যায় না। এটি একইসাথে সুবিধা এবং অসুবিধাও। সুবিধা হল এই যে, এ দিগন্তের ধারণা অত্যন্ত জ্যামিতিক এবং পর্যবেক্ষকের উপর নির্ভরশীল নয়, যা আপাত দিগন্ত থেকে ব্যতিক্রম। অসুবিধা হল, এর জন্য স্থান-কালের সমগ্র ইতিহাস (এমনকি ভবিষ্যৎ) জানার প্রয়োজন হয়। সংখ্যাতাত্ত্বিক আপেক্ষিকতার ক্ষেত্রে, যেখানে স্থান-কাল কেবল ভবিষ্যতে বিবর্তিত হচ্ছে, সে স্থান-কালের একটি সসীম অংশই শুধুমাত্র জানা যায়।
এটি একটি জনপ্রিয় বই যেখানে, সাধারণ পাঠকের জন্য দিগন্ত ও কৃষ্ণ বিবর নিয়ে আলোচনা করা হয়েছে।
অধিবৃত্তিক গতি (আপেক্ষিকতা)

অধিবৃত্তিক গতি হল বিশেষ আপেক্ষিকতায় সম-ত্বরণে চলমান বস্তুর গতি। একে অধিবৃত্তিক গতি বলা হয় কারণ স্থান-কালের মধ্য দিয়ে এর চলার পথের সমীকরণ একটি অধিবৃত্তের সমীকরণ, যা মিনকভ্‌স্কি নকশায় দেখা যায়।
কোন কণার সম-ত্বরন হল সেই ত্বরণ যা কোন কণা এক জড় প্রসঙ্গ কাঠামো থেকে অন্য আরেকটিতে যাওয়ার সময় "অনুভব" করে। একে নিম্নের উপায়ে গাণিতিকভাবে ব্যাখ্যা করা যায়,
যেখানে formula_2 হল কণার তাৎক্ষণিক গতি. গতির সমীকরণের সমাধান হয়,
যা একটি অধিবৃত্ত।
অধিবৃত্তিক গতি খুব সহজেই মিনকভ্‌স্কি নকশায় দেখা যায়, যেখানে ত্বরাণ্বিত কণার গতি formula_4 অক্ষ বরাবর। একে সংজ্ঞায়িত করা হয় নিম্নের সূত্র দ্বারা,
আনোয়ার উদ্দিন

আনোয়ার উদ্দিন (ইংরেজি Anwar Uddin, জন্ম ১১ নভেম্বর ১৯৮১)একজন ব্রিটিশ বাংলাদেশী ফুটবলার এবং কোচ। তিনি একজন ডিফেন্ডার এবং সর্ব শেষ ইষ্টবোর্ণ বরা'র হয়ে খেলেছেন। বর্তমানে তিনি ম্যাল্ডন এবং ত্রিপ্ত্রি'র সহকারী পরিচালক। তিনি হচ্ছেন প্রথম কোন বাংলাদেশী যিনি ইংলিশ লিগে খেলেছেন এবং সেই সাথে প্রথম কোন এশিয়ান যিনি ইংলিশ লিগের সেরা চার লিগে অধিনায়কের দায়িত্ত পালন করছেন। তার গ্রামের বাড়ি বাংলাদেশের সিলেট জেলায়।
আনোয়ার উদ্দিনের জন্ম ইংল্যান্ডের ইষ্ট লন্ডনে হলেও তার বাবা একজন সিলেটি এবং মা একজন ইংলিশ। তার বাবা ১৯৬০ সালের দিকে লন্ডনে আসেন। আনোয়ার উদ্দিন স্থানীয় বেথনাল গ্রিনের একটি প্রাইমারি স্কুল থেকে তার শিক্ষা জীবন শুরু করেন। তারা তিন ভাই এবং দুই বোন।
আনোয়ার উদ্দিন হলেন প্রথম কোন ব্রিটিশ বাংলাদেশী ব্রিটেনে যিনি প্রফেশনাল ফুটবল খেলেছেন। সেই সাথে তিনি প্রথম কোন এশিয়ান যিনি ইংলিশ লিগে ক্যাপ্টেন ছিলেন। লন্ডনের ওয়েস্ট হাম ইউনাইটেডের হয়ে তার ইংলিশ ফুটবলের অভিষেক। একজন সাধারণ খেলোয়াড় হয়ে শুরু করলেও পরে তিনি এর অধিনায়ক হয়েছিলেন। তার দল যখন ১৯৯৯ সালে এফ এ জুব কাপে চেম্পিয়ান হয় তখন তিনি চেম্পিয়ান দলের সদস্য ছিলেন। পরে ২০০২ সালে তিনি সেফিল্ড অয়েন্সডে তে স্থানান্তরিত হন।
এড হুসেইন

এড হুসেইন বা মোহাম্মদ মাহবুব হুসেইন (, জন্ম ২৫ ডিসেম্বর ১৯৭৪ সাল) একজন ব্রিটিশ বাংলাদেশী যিনি বর্তমানে নিউইয়র্কে কাউন্সিল অন ফরেইন রিলেশন এর ঊর্ধ্বতন কর্মকর্তা। এছাড়া তিনি টনি ব্লেয়ারের ফেইথ ফাউন্ডেশনের সদস্য। তিনি ইউরুপে ইস্লামিস্টদের নিয়ে লেখা বিখ্যাত দি ইসলামিস্ট বইয়ের লেখক। তার গ্রামের বাড়ি বাংলাদেশের সিলেট জেলায়।
চুই

চুই ঝাল, বা চই ঝাল (বৈজ্ঞানিক নাম: Piper chaba) হচ্ছে পিপারাসি পরিবারের সপুষ্পক লতা। পান ও চুই ঝাল একই পরিবারের। চুই ঝাল গাছ দেখতে পানের গাছের লতার মতো। পাতা কিছুটা লম্বা, পুরু এবং পাতার গোড়া পান পাতার থেকেও বাঁকানো হয়। পাতায় ঝাল ও হালকা তেঁতো ভাব রয়েছে ।তাই পানের মত করে খাওয়া যায় না। সাধারণত চুই গাছ দুই ধরনের হয়, গেছো চুই এবং ঝাড় চুই। বাংলাদেশের দক্ষিণ-পশ্চিমাঞ্চলে বিশেষ করে খুলনা বিভাগের রন্ধনশৈলীতে চুইঝালের ব্যবহার ব্যাপক।কিন্তু বর্তমানের দেশের উত্তরাঞ্চলের চুইয়ের ব্যাপক চাষ শুরু হয়েছে।বিশেষ করে নীলফামারী,কুড়িগ্রাম ও পঞ্চগড়ে। চুইয়ের কাণ্ড বা লতা কেটে ছোট টুকরো করে মূলত-মাংস রান্নায় ব্যবহার করা হয়। রান্নার পর এই টুকরো চুষে বা চিবিয়ে খাওয়া হয়। ঝাল স্বাদের এই চুইয়ের রয়েছে নিজস্ব আলাদা স্বাদ ও ঘ্রাণ।
চুই ঝাল দক্ষিণ ও দক্ষিণ-পূর্ব এশিয়ার স্থানীয় প্রজাতি। এটি গোটা ভারত এবং এশিয়ার অন্যান্য উষ্ণ এলাকাসহ মালয়েশিয়া, ইন্দোনেশিয়া, সিংগাপুর ও শ্রীলংকায় ও বাংলাদেশে জন্মে।
উঁচু জায়গায় চুইঝালগাছ ভালো হয়। গোড়ায় পানি জমলে গাছ পচে যায়। গাছে ফুল-ফল হয়। বীজ থেকে চারাও হয়। তবে শিকড়সহ গিঁট কেটে লাগালে সহজে চারা হয়। 
গাছটির কাণ্ড বা লতা মসলা হিসেবে ব্যবহার হয়। খুলনা অঞ্চলে চুইঝালকে মসলা হিসেবে ব্যবহার করে চুইঝালের মাংস রান্না করা হয়। রান্নায় এর ঝাল খাবারের স্বাদ বাড়ায় আবার শরীরেরও কোনো ক্ষতি করে না। ঝোল জাতীয় মাছ-মাংস সব কিছুতেই স্বাদ তৈরি করে। এদের কাণ্ড, শিকড়, পাতা, ফুল, ফলের ঔষধি গুণ আছে। বাংলাদেশের দক্ষিণপশ্চিম অঞ্চলের জেলা খুলনা, যশোর, সাতক্ষীরা, বাগেরহাট এবং নড়াইল এলাকায় এই চুইঝাল মসলা হিসেবে খুব জনপ্রিয়।
চুইঝালে দশমিক ৭ শতাংশ সুগন্ধি তেল, ৫ শতাংশ অ্যালকালয়েড ও পিপালারটিন আছে ৫ শতাংশ ও ৪ থেকে ৫ শতাংশ পোপিরন থাকে। এছাড়া পোলার্টিন, গ্লাইকোসাইডস, মিউসিলেজ, গ্লুকোজ, ফ্রুক্টোজ, সিজামিন, পিপলাসটেরল থাকে। এর কাণ্ড, শিকড়, পাতা, ফুল, ফল ইত্যাদি ভেষজগুণ সম্পন্ন। শিকড়ে থাকে দশমিক ১৩ থেকে দশমিক ১৫ শতাংশ পিপারিন। 
অনুসন্ধানে দেখা গেছে যে, আজ অবধি চুইয়ের বিভিন্ন অংশ থেকে বহু গুরুত্বপূর্ণ ফাইটোকোনস্টিউন্ট যেমন ডাইম্রিক অ্যালকালয়েডস এবং অ্যালকামাইড বিচ্ছিন্ন হয়ে পড়েছে।  চুই থেকে উৎপন্ন যৌগগুলি থেকে নিষ্কাশনগুলি বিভিন্ন জৈবিক ক্রিয়াকলাপগুলি প্রদর্শন করে যেমন অ্যান্টি-মাইক্রোবিয়াল, অ্যান্টি-লেশম্যানিয়াল, অ্যান্টি-ম্যালেরিয়াল, অ্যান্টি-প্যারাসিটিক, সাইটোঅক্সিক / অ্যান্টিক্যান্সার, অ্যাডিপোজেনিক, হেপাটো- এবং গ্যাস্ট্রো-প্রতিরক্ষামূলক, অ্যান্টি-ডায়াবেটিস, অ্যানালজেসিক,  অ্যান্টি-ডায়রিহিয়াল, ডিপ্রেশনাল, অ্যান্টি-ইনফ্লেমেটরি, মূত্রবর্ধক, অ্যান্টি-হাইপারটেনসিভ, অ্যান্টিপাইরেটিক, অ্যান্টি-আলসার এবং ইমিউনোমডুলেটরি এফেক্ট।  বিচ্ছিন্ন যৌগগুলির মধ্যে, চ্যাবামাইডস, পাইপ্রাইন, পিপ্লারটাইন, রেট্রোফ্র্যাকটামাইডস এ / বি, মিথিলেনডাইওক্সিফিনাইল) -নোনা -2 ই, 4 ই, 8 ই-ট্রাইএনওক অ্যাসিড, এন-বাটাইল বা এন-পেন্টিল অ্যামাইন, পিপারলংগুমিন, পিপারোনালোনাইন, -হাইরোপাইপ্রোণোনালিন-  2E, 4E) -অকটাডেকাডিয়েনামাইড, এবং এন-আইসোবোটিল- (2 ই, 4 ই, 14 জেড) -আইকোসেট্রিয়েনামাইড বিভিন্ন পরীক্ষার সিস্টেমে গুরুত্বপূর্ণ জৈবিক প্রভাবগুলির নথিভুক্ত করেছেন।
চুইঝালের ঔষধিগুণ আছে
আর১৫১ (বাংলাদেশ)

আর১৫১ বা বারৈয়ারার হাট পেলাগাজী দীঘি সড়ক, বাংলাদেশের একটি আঞ্চলিক মহাসড়ক। এই মহাসড়কটি ঢাকা-চট্টগ্রাম জাতীয় মহাসড়কের সাথে পেলাগাজী দীঘি নামক স্থানে আঞ্চলিক মহাসড়ক আর১৬০ কে সংযুক্ত করেছে।
৪৮ কিলোমিটার।
জেট এয়ারওয়েজ

জেট এয়ারওয়েজ ভারতের বৃহত্তম বেসরকারি বিমান সংস্থা গুলোর মধ্যে অন্যতম একটি।
এই বিমান সংস্থার সদর দপ্তর মুম্বই এ অবস্থিত। মার্কেট শেয়ার এবং যাত্রী বহন এর দিক থেকে দেখলে এটা ইন্দিগোর পর ভারতের দ্বিতীয় বৃহত্তম বিমান পরিবহন সংস্থা। এটা বিশ্বব্যাপী ৭৪ টি গন্তব্যস্থলে দৈনিক ৩০০ টার উপর ফ্লাইট নিয়ে পরিচালনা করে। এর প্রধান হাব মুম্বই এ এবং বাকি হাব গুলো দিল্লি, কলকাতা, চেন্নাই এবং বেঙ্গালুরুতে।
১৪ ই এপ্রিল ২০১০ থেকে জেট এয়ারওয়েজ মুম্বই ও জোহানেসবার্গ এর মধ্যে দৈনিক ফ্লাইট শুরু করেছে।
একটি এয়ার ট্যাক্সি অপারেটর হিসাবে ১৯৯২ সালে জেট এয়ারওয়েজ প্রতিষ্ঠিত হয় এবং পরে ৫ মে ১৯৯৩ সালে এরা বাণিজ্যিক কার্যক্রম শুরু করে। সেই সময় এর বিমান বহরে ৪টি বোয়িং ৭৩৭-৩০০ বিমান ছিল| ২০০৪ সালের মার্চ মাসে চেন্নাই থেকে কলম্বো অবধি বিমান সেবা চালু করে জেট এয়ারওয়েজ তাদের আন্তর্জাতিক বিমান সেবা চালু করে। কোম্পানিটি বোম্বে স্টক এক্সচেঞ্জে তালিকাভুক্ত আছে কিন্তু এর ৮০% স্টক নিয়ন্ত্রণ করেন মিস্টার নরেশ গয়াল, ওনার জেট এর অভিভাবক সংস্থা, টেইলউইন্ডস এর মালিকানার মাধ্যমে|[১]
জেট এয়ারওয়েজের সর্বশেষ ফ্লাইটটি ছিল বৃহস্পতিবার, এপ্রিল ১৮, ২০১৯ অমৃতসর থেকে মুম্বই।
জেট এয়ারওয়েজ ৫২টি গার্হস্থ্য এবং ২১টি আন্তর্জাতিক গন্তব্যস্থলে নিজেদের বিমান পরিষেবা প্রদান করে। এই প্রকার এরা এশিয়া, ইউরোপ, এবং উত্তর আমেরিকার মতন ১৯ টি দেশের মধ্যে মোট ৭৩ টি গন্তব্যস্থলে নিজেদের বিমান পরিষেবা প্রদান করে|
মুম্বই এর ছত্রপতি শিবাজি আন্তর্জাতিক বিমানবন্দর যেটা এদের বিমান পরিষেবার প্রাথমিক অবস্থান এবং রক্ষণাবেক্ষণ কেন্দ্রর মত কাজ করে, সেখান থেকে এরা এদের বিমান পরিসেবা পরিচালনা করে। এ ছাড়াও এরা ভারতে বেঙ্গালুরুর কেম্পেগোড়া আন্তর্জাতিক বিমানবন্দর, চেন্নাই আন্তর্জাতিক বিমানবন্দর, দিল্লির ইন্দিরা গান্ধী আন্তর্জাতিক বিমানবন্দর, কলকাতার নেতাজী সুভাষচন্দ্র বসু আন্তর্জাতিক বিমানবন্দর এবং পুনে এয়ারপোর্ট থেকে এদের বিমান পরিসেবা পরিচালনা করে|
নভেম্বর ২০১৪ এর হিসাবে, জেট এয়ারওয়েজের বহর নিম্নলিখিত বিমান নিয়ে গঠিত যাদের গড় বয়স হলো ৫.৪ বছর:
জেট এয়ারওয়েজ নতুন নতুন সুবিধা কে তুলে ধরার পাশাপাশি বিলাসিতার বৃদ্ধিকেও অব্যাহত রেখেছে| সাম্প্রতিক নতুন এয়ারবাস এ ৩৩০-২০০ এবং বোয়িং ৭৭৭-৩০০ এ আর এর বর্তমানে আবির্ভাবের ফলে জেট এয়ারওয়েজের নতুন কেবিন উপস্থাপনা করেছে এবং সব শ্রেণীর মধ্যে আরো আরামদায়ক আসন এর ব্যবস্থা করেছে|
এয়ারবাস এ ৩৩০-২০০ বিমানে দুটি ক্লাস আছে: প্রিমিয়ার এবং ইকোনমি| বোয়িং ৭৭৭-৩০০ ই আর বিমানে তিনটি ক্লাসের সেবা আছে: ফার্স্ট, প্রিমিয়ার (বিজনেস) এবং ইকোনমি| একটি পূর্ণ সেবা সম্পন্ন এয়ারলাইন হওয়ার জন্য, জেট এয়ারওয়েজে সব শ্রেণীর ভ্রমণের উপর খাবার পরিবেশিত হয়|
বাংলাদেশ নৌবাহিনী স্কুল ও কলেজ চট্টগ্রাম

বাংলাদেশ নৌবাহিনী স্কুল ও কলেজ, যা বিএন কলেজ বা নৌবাহিনী কলেজ নামে পরিচিত, চট্টগ্রামে অবস্থিত একটি বেসরকারি উচ্চ মাধ্যমিক শিক্ষাপ্রতিষ্ঠান। এটি ১৯৭৭ খ্রিষ্টাব্দে বাংলাদেশ নৌবাহিনী কর্তৃক প্রতিষ্ঠিত হয়। এটি চট্টগ্রাম শহরের সিইপিজেড এলাকায় নাবিক আবাসিক এলাকা-১ এর অভ্যন্তরে অবস্থিত।
১৯৭৭ সালে মাত্র ষাট জন শিক্ষার্থী নিয়ে নৌবাহিনী স্কুল ও কলেজ, চট্টগ্রাম এর স্কুল শাখা যাত্রা শুরু করে। পরবর্তীতে ১৯৯০ সালে কলেজ শাখা প্রতিষ্ঠিত হয়। কলেজ শাখার প্রথম ব্যাচে ১৫ জন মানবিক ও ৩৫ জন বিজ্ঞান শাখার শিক্ষার্থী ছিল। ১৯৯৫ সাল হতে নৌবাহিনী কলেজে শাখায় ব্যবসায় শিক্ষা বিভাগ চালু হয়। প্রথম ব্যবসা শিক্ষা বিভাগে মাত্র ৫০ জন শিক্ষার্থী ভর্তি হয়েছিল।
শিক্ষাপ্রতিষ্ঠানের অভ্যন্তরে শিক্ষার্থীদের ব্যবহারের জন্য একটি মাঠ রয়েছে। পাশাপাশি কলেজ প্রাঙ্গনে রয়েছে একটি বাস্কেটবল গ্রাউন্ড। এছাড়াও শিক্ষার্থীদের জন্য রয়েছে একটি মিলনায়তন এবং ক্যান্টিন।
স্কুল ভবনের দুই তলায় একটি পাঠাগার রয়েছে। প্রায় ৬০০০ বইয়ের সমাহারে নৌবাহিনী স্কুল ও কলেজের পাঠাগার সমৃদ্ধ। পাঠাগার সংলগ্ন ভিন্ন একটি রুমে কম্পিউটার ল্যাব রয়েছে। ভবনের দুই ও তিন তলায় অন্যান্য ল্যাবরেটরী রুমগুলোর অবস্থান।
এই শিক্ষাপ্রতিষ্ঠানের কলেজ ভবনে ৬টি শ্রেণীকক্ষ, ৪টি গবেষণাগার, ৪টি শিক্ষক-শিক্ষিকা মিলনায়তন, ১টি প্রধান শিক্ষকের কক্ষ, ১টি অফিস কক্ষ এবং ৮টি শৌচাগার রয়েছে।
এই শিক্ষাপ্রতিষ্ঠানের স্কুল ভবনে ৫৯টি শ্রেণীকক্ষ, ৩টি গবেষণাগার, ১টি কো-অর্ডিনেটরের কক্ষ, ১টি সহকারী প্রধান শিক্ষকের কক্ষ, ১টি অফিস সহকারী কক্ষ এবং ৮টি শৌচাগার রয়েছে।
পৌলিনুস কস্তা

পৌলিনুস কস্তা (১৯ অক্টোবর ১৯৩৬ – ৩ জানুয়ারি ২০১৫) ছিলেন ঢাকা মহাধর্মপ্রদেশের সাবেক আর্চবিশপ। তিনি ২০০৫ সাল থেকে ২২ অক্টোবর ২০১১ সাল পর্যন্ত তাঁর অবসরগ্রহণের পূর্ব পর্যন্ত এই দায়িত্ব পালন করেন। তিনি সাম্প্রদায়িক সম্প্রীতি, মানবাধিকার প্রতিষ্ঠায় বিশেষ অবদান রেখে গেছেন। তিনি জাতি-ধর্ম-বর্ণ সকলের কাছে গ্রহণীয় ও বরণীয় ছিলেন।
আর্চবিশপ পৌলিনুস কস্তা ২০০৭ সালে মানবাধিকার প্রতিষ্ঠায় মাহাত্ম গান্ধি শান্তি পুরস্কার পেয়েছেন। তিনি মানবাধিকার প্রতিষ্ঠায় হিউম্যান রাইটস লিগ্যাল এইড সোসাইটির মানবাধিকার পুরস্কার লাভ করেছেন।এছাড়া তিনি অসংখ্যা মানুষের ভালবাসা ও শ্রদ্ধা পেয়েছেন।
তিনি ৭৮ বছর বয়সে ৩ জানুয়ারি ২০১৫ সালে অসুস্থ অবস্থায় মারা যান। তাকে ঢাকার রমনাস্থ আর্চবিশপ হাউজে ৭ জানুয়ারি ৫ হাজার এর অধিক ভক্তদের প্রার্থনা ও শ্রদ্ধা জানানোর মাধ্যমে সমাধিস্থ করা হয়।
রংঘর

রংঘর () অসমের শিবসাগরে অবস্থিত একটি ঐতিহাসিক দোতালা মহল। আহোম শাসনকালে রঙালি বিহুর সময় মহিষের যুদ্ধ ও অন্যান্য উৎসবের আনন্দ উপভোগ করার জন্য রংঘর ব্যবহার করা হত। রংঘর এশিয়ার প্রথম পেভিলিয়ন হিসেবে প্রখ্যাত। এই মহলটি আহোম সাম্রাজ্যের অন্যতম রাজধানী রংপুরের রুপহি পথারে ১৭৪৬ সনে স্বর্গদেউ প্রমত্ত সিংহের রাজত্বকালে নির্মাণ করা হয়। এটি তলাতল ঘরের উত্তরে, জয়সাগরের পশ্চিমে ও অসম ট্রাঙ্ক রোডের নিকটে অবস্থিত।
রংঘরের আকৃতি চতুর্ভুজের ন্যায়। চুড়ায় নির্মিত মগরমুখি নৌকার আকৃতি রংগড়ের সৌন্দর্যকে বিশেষ মাত্রা প্রদান করেছে। পোড়া ইট দ্বারা নির্মিত এই মহলে কোন ধরনের ধাতুর ব্যবহার করা হয় নাই। ইটা জোড়া লাগানোর জন্য মাষকলাই ডাল, হাসের ডিম ও বড়া চাউল ইত্যাদি ব্যবহার করা হয়েছিল।
রিচি বেরিংটন

রিচার্ড ডগলাস বেরিংটন (জন্ম: ৩ এপ্রিল, ১৯৮৭) দক্ষিণ আফ্রিকার প্রিটোরিয়ায় জন্মগ্রহণকারী স্কটল্যান্ডীয় ক্রিকেটার। স্কটল্যান্ড ক্রিকেট দলে তিনি মূলতঃ অল-রাউন্ডার। ডানহাতি ব্যাটসম্যান রিচি বেরিংটন ডানহাতে মিডিয়াম-ফাস্ট বোলিংয়ে পারদর্শী। অনূর্ধ্ব-১৯ দলে খেলাসহ প্রথম-শ্রেণীর ক্রিকেট, একদিনের আন্তর্জাতিক ও লিস্ট এ ক্রিকেটে স্কটল্যান্ড দলের পক্ষে খেলছেন।
২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে স্কটল্যান্ড দলের প্রতিনিধিত্ব করেন। ২৪ জুলাই, ২০১২ তারিখে বাংলাদেশের বিপক্ষে টুয়েন্টি২০ আন্তর্জাতিকে ৫৬ বলে শতরান সংগ্রহ করেন। ফলে তার দল ৩৪ রানে জয়লাভ করে।সেপ্টেম্বর, ২০১৪ সালে আয়ারল্যান্ডের বিপক্ষে তিনি তার অভিষেক ওডিআই সেঞ্চুরি করেন।
একমাত্র স্কটিশ ব্যাটসম্যান হিসেবে একদিনের আন্তর্জাতিক ও টুয়েন্টি২০ আন্তর্জাতিক - উভয় ধরনের ক্রিকেটে শতরান করার গৌরবের অধিকারী তিনি। এছাড়াও, আইসিসি'র সহযোগী সদস্যভূক্ত দেশসমূহের মধ্যে একমাত্র খেলোয়াড় হিসেবে টুয়েন্টি২০ আন্তর্জাতিকে শতরান করেন বেরিংটন।
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে নির্ধারিত ১০ ওভারে ৪০ রান দিয়ে ৪ উইকেট নিয়ে নিজস্ব সেরা বোলিং পরিসংখ্যান গড়েন। এছাড়াও দলের পক্ষে ব্যাটিংয়ে নেমে ২৫ রান সংগ্রহ করেন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়।
তলাতল ঘর

তলাতল ঘর (; ) অসমের শিবসাগরে অবস্থিত আহোম রাজাদের নির্মিত ঐতিহাসিক রাজমহল। মহলটি আহোম স্থাপত্যশিল্পীর অপরূপ ও আশ্চর্য্কর নিদর্শন। এই ঐতিহ্যপূর্ণ রাজমহলটি আহোমরাজা রাজেশ্বর সিংহ (১৯৫১-৫৯ সনে) তার রাজত্বকালে নির্মাণ করেছিলেন। এই রাজপ্রসাদটির কোঠাগুলি সমান্তরাল। এর গঠনে মোগল শিল্পীদের সাদৃশ্য পরিলক্ষিত হয়। এর প্রত্যেকটি কক্ষ সরু পথ দ্বারা সংযুক্ত। তলাতল ঘরের প্রথম মহলটি উপরদিক উন্মুক্ত ও কোঠাগুলি অসমীয়া গৃহবিন্যাসে সজ্জিত। রাজপ্রসাদের পশ্চিমে আঠকোনবিশিষ্ট মন্দির রয়েছে। তলাতল ঘর আহোম সাম্রাজ্যের স্মৃতিচিহ্ন সমুহের মধ্যে আকারে সর্ববৃহৎ। 
১৭০২-০৩ সনে আহোম রাজা রুদ্রসিংহ আহোম রাজ্যের রাজধানী গড়গাঁও থেকে রংপুরে স্থানান্তর করেন। প্রায় এক শতিকা রংপুর রাজধানী হিসেবেই ছিল। অঞ্চলটি শিবসাগরের পশ্চিমে অবস্থিত । তলাতল ঘর সর্বপ্রথম রুদ্রসিংহ ১৬৯৮ সনে নির্মাণ করেন। 
আহোম রাজা রুদ্রসিংহের মৃত্যুর পর তলাতল ঘরের রুপসজ্জা পরিবর্তন করা হয়। বর্তমানের তলাতল ঘরটি রাজেশ্বর সিংহের শাসনকালে ১৭৫১-১৭৫৯ সনে পুনরায় সজ্জিত করা হয়।
তলাতল ঘর সাততলা মহল, তিনটি তলা মাটির নিচে ও চারটি তলা মাটির উপরে অবস্থিত। নিচের তলাগুলি আস্তাবল, ভাড়াল হিসেবে ব্যবহৃত হত। দক্ষিণপ্রান্তে অবস্থিত নির্জন মহলটি রানীমহল ছিল বলে অনুমান করা হয়।
তলাতল ঘরের সহিত সংযুক্ত দুইটি গোপন সুড়ঙ্গ ছিল। তারমধ্যে একটি ৩কি:মি: দীর্ঘ ছিল যা দিখৈ নদীর সহিত সংযুক্ত ছিল। অন্যটি ১৬কি:মি: দীর্ঘ যা কারেং ঘরের সহিত সংযুক্ত ছিল। শত্রুর আক্রমণ থেকে আত্মগোপন করার জন্য তলাতল ঘর নির্মাণ করা হয়েছিল।
আন্দ্রি বেরেঞ্জার

আন্দ্রি বেরেঞ্জার (; জন্ম: ২৯ আগস্ট ১৯৯১) শ্রীলঙ্কার কলম্বোয় জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। ডানহাতি ব্যাটসম্যান হিসেবে দলে প্রতিনিধিত্ব করছেন।
ডিসেম্বর, ২০০৮ সালে সিডুয়া রাডোলুয়া দলের পক্ষে লিস্ট এ ক্রিকেটে অভিষেক ঘটে তার। প্রতিপক্ষ দল হিসেবে ছিল মোরাতুয়া স্পোর্টস ক্লাব। পরের সপ্তাহেই ২০০৮-০৯ মৌসুমের প্রিমিয়ার চ্যাম্পিয়নশীপে একই দলের পক্ষে প্রথম-শ্রেণীর ক্রিকেটে সর্বপ্রথম অংশগ্রহণ করেন। জুলাই, ২০০৯ সাল থেকে সিংহলিজ স্পোর্টস ক্লাবের পক্ষে অনূর্ধ্ব-২৩ ক্রিকেটে অংশ নেন। ২০০৯ মৌসুমের ঐ অনূর্ধ্ব-২৩ প্রতিযোগিতায় বি-গ্রুপ থেকে দলকে শীর্ষস্থানে রাখতে মূল্যবান অবদান রাখেন।
২৮ নভেম্বর, ২০১৪ তারিখে সংযুক্ত আরব আমিরাত দলের সদস্যরূপে আফগানিস্তানের বিপক্ষে তার একদিনের আন্তর্জাতিকে অভিষেক হয়।
দারিনের চুক্তি

দারিনের চুক্তি যুক্তরাজ্য ও নজদের শাসক আবদুল আজিজ ইবনে সৌদের ("ইবনে সৌদ" নামেও পরিচিত) মধ্যে ১৯১৫ সালে স্বাক্ষরিত হয়। ইবনে সৌদ ১৯৩২ সালে সৌদি আরব প্রতিষ্ঠা করেন।
১৯১৫ সালের ২৬ ডিসেম্বর আবদুল আজিজ ও ব্রিটিশ সরকারের পক্ষে স্যার পারসি কক্স পারস্য উপসাগরের দারিন দ্বীপে ("তারুত দ্বীপ" বলেও পরিচিত) এই চুক্তিতে স্বাক্ষর করেন।
চুক্তির মাধ্যমে সৌদ পরিবারের অঞ্চলসমূহ ব্রিটিশ আশ্রিত রাষ্ট্র হিসেবে গণ্য করা হয় এবং এর সীমানা নির্ধারণের উদ্যোগ নেয়া হয়। চুক্তিতে ব্রিটিশদের উদ্দেশ্য ছিল যাতে কুয়েত, কাতার ও চুক্তিভুক্ত রাষ্ট্রসমূহের সার্বভৌমত্ব নিশ্চিত হয়। আবদুল আজিজ এসকল ব্রিটিশ আশ্রিত রাষ্ট্র হামলা না করার ব্যাপারে রাজি হন। তবে তিনি মক্কার শরিফকে আক্রমণ না করার ব্যাপারে কোনো প্রতিশ্রুতি দেননি। এছাড়াও নজদ ও হাসা আমিরাত ব্রিটিশ পক্ষে বিশ্বযুদ্ধে যোগদানে সম্মত হয়।
এই চুক্তির মাধ্যমে সর্বপ্রথম নতুন সৌদি রাষ্ট্রকে আন্তর্জাতিক স্বীকৃতি দেয়া হয়। সেসাথে নজদের ইতিহাসের প্রথমবার আলোচনার মাধ্যমে সীমানা নির্ধারিত হয়। এছাড়াও চুক্তিতে ব্রিটিশরা তাদের উপসাগরীয় অঞ্চলের আশ্রিত রাষ্ট্রসমূহকে রক্ষা করতে চাইলেও এই চুক্তি পার্শ্ববর্তী এলাকায় সৌদি নিয়ন্ত্রণ প্রতিষ্ঠায় সহায়ক হয়। পরবর্তীতে জেদ্দার চুক্তি (১৯২৭) এর স্থলাভিষিক্ত হয়।
হ্যামিশ গার্ডিনার

হ্যামিশ জন উইলিয়াম গার্ডিনার (জন্ম: ৪ জানুয়ারি, ১৯৯১) অস্ট্রেলিয়ার কুইন্সল্যান্ড প্রদেশের ব্রিসবেন এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য হ্যামিশ গার্ডিনার দলের ব্যাটিং উদ্বোধনে নেমে থাকেন। তিনি মূলতঃ ডানহাতে ব্যাটিংয়ে পারদর্শী।
২০১৩ সালে অস্ট্রেলিয়ার বিপক্ষে তার একদিনের আন্তর্জাতিকে অভিষেক ঘটে। সেপ্টেম্বর, ২০১৪ সালে মালাহাইড ক্রিকেট ক্লাব গ্রাউন্ডে আয়ারল্যান্ড দলের বিপক্ষে তিনি তার অভিষেক অর্ধ-শতক সংগ্রহ করেন।
আত্মহত্যার হার অনুযায়ী দেশের তালিকা

নিচে বিশ্ব স্বাস্থ্য সংস্থা কর্তৃক তৈরিকৃত আত্মহত্যার হার অনুযায়ী দেশের তালিকা দেয়া হল। এই তালিকায় একটি দেশের অবস্থান নির্ধারিত হয়েছে সাম্প্রতিক বছরে সেই দেশের সরকারি ভাবে লিপিবদ্ধ আত্মহত্যার ঘটনাসমূহের হারের উপর ভিত্তি করে। এটি সর্বশেষ ২০১১ সালে হালনাগাদ করা হয়েছে। বিশ্ব স্বাস্থ্য সংস্থার এই পরিসংখ্যান স্ব-স্ব দেশের সরকারি উপাত্তের উপর ভিত্তি করে তৈরি হয়েছে। তাই এটি কোন দেশের নিজস্ব পরিসংখ্যানের চেয়ে যথার্থ হতে পারে না।
সাধারণভাবে যতগুলো আত্মহত্যার ঘটনা ঘটে তার চেয়ে অনেক কম সংখ্যকই লিপিবদ্ধ করা হয়। এর কারণ হিসাবে মূলত সামাজিক ও ধর্মীয় চাপকে দায়ী করা যায়। আবার এমন কিছু অঞ্চল আছে যেখানে আত্মহত্যার ঘটনা লিপিবদ্ধই করা হয় না। যেহেতু সব দেশের প্রকৃত হার জানা যায় না, তাই পরিসংখ্যানগত দিক দিয়ে জাতিভিত্তিক আত্মহত্যা হারের তুলনা বাঞ্ছনীয় নয়। উদাহরণ হিসাবে বলা যায়, নেপালে আত্মহত্যা আইনগত ভাবে নিষিদ্ধ। তাই কেউ আত্মহত্যার চেষ্টা করলে তাকে কারাভোগ করতে হয় অথবা অর্থদণ্ড দিতে হয় এবং ক্ষেত্রবিশেষে উভয় দণ্ডে দণ্ডিত হতে হয়। তাই স্বাভাবিকভাবেই নেপালে আত্মহত্যার ঘটনা কম লিপিবদ্ধকরণ হয়ে থাকে। 
নারী এবং পুরুষের আত্মহত্যার হার যথাক্রমে দেশে মোট নারীর সংখ্যা ও মোট পুরুষের সংখ্যার মধ্যে করা হয়েছে (অর্থাৎ মোট পুরুষ আত্মহত্যাকারীর সংখ্যাকে দেশের মোট পুরুষের সংখ্যা দ্বারা ভাগ করা হয়েছে )। কোন দেশের মোট আত্মহত্যাকারীর সংখ্যাকে সেই দেশের মোট জনসংখ্যা দ্বারা ভাগ করে সর্বমোট আত্মহত্যার হার বের করা হয়েছে। এক্ষেত্রে সর্বমোট আত্মহত্যার হার বের করতে নারী এবং পুরুষ আত্মহত্যা হারের গড় করা হয় নি কেননা সব দেশের নারী পুরষের অণুপাত সমান নয়। তালিকায় যে সাল নির্দেশিত হয়েছে, সেটি সেই দেশের জন্য সবচেয়ে সাম্প্রতিক।
এন১০২ (বাংলাদেশ)

জাতীয় মহাসড়ক ১০২ বা এন১০২ বা কুমিল্লা-সিলেট মহাসড়ক বাংলাদেশের একটি মহাসড়ক, যা চট্টগ্রাম বিভাগ এবং সিলেট বিভাগের মধ্যে সংযোগ স্থাপন করেছে।
মহাসড়কটি কুমিল্লা ও সিলেটে জেলাকে সংযুক্ত করেছে। এটি ব্রাহ্মণবাড়িয়া জেলার সারাইল উপজেলা থেকে কুমিল্লার ময়নামতি পর্যন্ত গেছে যার দৈর্ঘ্য প্রায় ৮২ কিলোমিটার (৫১ মাইল)। মহাসড়কটি ব্রাহ্মণবাড়িয়া জেলার সরাইল, ব্রাহ্মণবাড়িয়া সদর ও কসবা উপজেলা হয়ে কুমিল্লা জেলার ব্রাহ্মণপাড়া ও বুড়িচং উপজেলার মধ্য দিয়ে গেছে।
৪১ কিলোমিটার (২৫ মাইল) দৈর্ঘ্যের, ব্রাহ্মণবাড়িয়া সেকশনটি সরাইল উপজেলার বিশ্ব রোড ক্রসিং থেকে শুরু হয়েছে। বিশ্ব রোড ক্রসিংয়ে এটি এন২-এর সাথেও সংযুক্ত।
৪১ কিলোমিটার (২৫ মাইল) দৈর্ঘ্যের, কুমিল্লা সেকশনটি ব্রাহ্মণপাড়া উপজেলার মকিমপুর থেকে শুরু হয়েছে।
এন১০৬ (বাংলাদেশ)

এন১০৬ বা চট্টগ্রাম রাঙ্গামাটি মহাসড়ক বাংলাদেশের একটি জাতীয় মহাসড়ক, যা চট্টগ্রাম শহর এবং রাঙ্গামাটি এর মধ্যে সংযোগ স্থাপন করেছে।
চট্টগ্রাম সেকশনের দৈর্ঘ্য ৩০ কিলোমিটার।
রাঙ্গামাটি সেকশনের দৈর্ঘ্য ৩৬ কিলোমিটার।
বাংলাদেশের সশস্ত্র বাহিনীর শিক্ষা প্রতিষ্ঠানের তালিকা

বাংলাদেশের প্রত্যেক সামরিক বাহিনীর নিজস্ব স্কুল, কলেজ ও বিশ্ববিদ্যালয় রয়েছে। এসব শিক্ষাপ্রতিষ্ঠানের বেশিরভাগই বেসরকারি, তবে কিছু সংখ্যক সরকারি প্রতিষ্ঠানও আছে। সরকারি প্রতিষ্ঠানগুলোর মধ্যে বাংলাদেশ ইউনিভার্সিটি অব প্রফেশনালস্ অন্যতম। মূলত সামরিক বাহিনীর সদস্যদের সন্তান এবং আর্মি ক্যাডেটদের জন্য এসব শিক্ষাপ্রতিষ্ঠান স্থাপিত হলেও, বর্তমানে প্রায় সকল শিক্ষাপ্রতিষ্ঠানে সাধারণ শিক্ষার্থীরাও অধ্যয়নের সুযোগ পায়।
সামরিক ভূমি ও ক্যান্টনমেন্ট অধিদপ্তর বাংলাদেশ সরকারের প্রতিরক্ষা মন্ত্রণালয়ের আওতাধীন একটি অধিদপ্তর। ১৯৭০ সালের ১৫ আগস্ট ঢাকা সেনানিবাসে প্রতিরক্ষা মন্ত্রণালয়ের অধীনে সামরিক ভূমি ও সেনানিবাস পরিদপ্তর প্রতিষ্ঠিত হয়। ১৯৭২ সালে পরিদপ্তরটি পূর্ণাঙ্গ অধিদপ্তরে উন্নিত হয়। এই অধিদপ্তরের অধীনে আছে ১৫ টি ক্যান্টনমেন্ট বোর্ড। এসব ক্যান্টনমেন্ট বোর্ড থেকে বর্তমানে মোট ৩৮ টি স্কুল এবং কলেজ পরিচালিত হয়।
সেনাবাহিনীর সদস্যদের পেশাগত প্রশিক্ষণের জন্য বিভিন্ন প্রশিক্ষণ প্রতিষ্ঠানের পাশাপাশি বাংলাদেশ সেনাবাহিনীর অধীনে আছে "ক্যান্টনমেন্ট পাবলিক স্কুল অ্যান্ড কলেজ", "মেডিকেল কলেজ", "বিশ্ববিদ্যালয়"-সহ বিভিন্ন ধরনের শিক্ষাপ্রতিষ্ঠান।
বাংলাদেশ নৌবাহিনীর নিজস্ব স্কুল এবং কলেজ রয়েছে। এসব প্রতিষ্ঠানে নৌবাহিনীর সন্তানদের লেখাপড়ার সুযোগ দেয়া হয়। এছাড়াও মেধাবী বেসামরিক শিক্ষার্থীরাও এসব স্কুল এবং কলেজে ভর্তির জন্য আবেদন করতে পারে।
সশস্ত্র বাহিনী বলতে সেনা, নৌ ও বিমান বাহিনীর সমন্বয়ে গঠিত বাহিনীকে বোঝায়। বাংলাদেশে তিন বাহিনী সম্মিলিতভাবে ১২ টি ক্যাডেট কলেজ ও একটি বিশ্ববিদ্যালয় পরিচালনা করে।
ক্যাডেট কলেজ হলো সামরিক বাহিনী পরিচালিত বিশেষ ধরনের শিক্ষাপ্রতিষ্ঠান, যেখানে সপ্তম থেকে দ্বাদশ শ্রেণি পর্যন্ত অধ্যয়ন করানো হয়। এসব শিক্ষাপ্রতিষ্ঠানে জাতীয় শিক্ষাক্রম ও পাঠ্যপুস্তক বোর্ড অনুমোদিত জাতীয় শিক্ষাক্রমের ইংরেজি ভার্সনে পাঠদান করা হয়। বাংলাদেশে ছেলেদের ৯ টি ও মেয়েদের ৩ টি ক্যাডেট কলেজ রয়েছে।
"বাংলাদেশ ইউনিভার্সিটি অব প্রফেশনালস্ (বিইউপি)" বাংলাদেশের ৩১ তম পাবলিক বিশ্ববিদ্যালয় এবং এটি সশস্ত্র বাহিনী দ্বারা পরিচালিত বাংলাদেশের প্রথম সরকারি বিশ্ববিদ্যালয়। “"বাংলাদেশ ইউনিভার্সিটি অব প্রফেশনালস আইন, ২০০৯"”- আইনের অধীনে এই বিশ্ববিদ্যালয় প্রতিষ্ঠিত। সশস্ত্র বিহিনী পরিচালিত কলেজসমূহ, মেডিকেল কলেজসমূহ, সামরিক প্রশিক্ষণ ইনস্টিটিউটসমূহ ও অন্যান্য শিক্ষাপ্রতিষ্ঠান "বিইউপি"-র অধিভুক্ত।
জুবিলী বাইবেল

জুবিলী বাইবেল বাংলাদেশ ক্যাথলিক বিশপ সম্মিলনীর উদ্যোগে প্রকাশিত ক্যাথলিক খ্রীস্টানদের প্রধান ধর্মগ্রন্থ। এটি ১৯৯৯ সালে প্রথম প্রকাশ হয়। এটি অনুবাদ করেছেন সাধু বেনেডিক্ট মঠ। পবিত্র বাইবেলের এই অনুবাদটি তৃতীয় সহস্রাব্দীর জুবিলীর প্রাক্বালে প্রকাশিত বিধায় এটি ‘জুবিলী বাইবেল’ নামে আখ্যায়িত করা হয়। খ্রিস্ট-বিশ্বাসীরা বিশ্বাস করে যে পবিত্র বাইবেল স্বয়ং ঈশ্বরের বাণী যাতে মানুষের প্রতি ঈশ্বরের যত্ন ও ভালবাসা প্রকাশিত হয়েছে। জুবিলী বাইবেল নতুন ও পুরাতন নিয়মে মোট ৭৩ জন লেখকের লেখা ও পত্র দিয়ে প্রকাশ করা হয়েছে। প্রটেস্টান্ট খ্রিস্টানদের বাইবেলের চেয়ে জুবিলী বাইবেলের কিছুটা ভিন্নতা রয়েছে।
পবিত্র বাইবেল - জুবিলী বাইবেল
ভূমিকা ও টীকা সহ হিব্রু ও গ্রীক ভাষা থেকে অনূদিত পবিত্র বাইবেল। 
সাধু বেনেডিক্ট মঠের অনূদিত জুবিলী বাইবেল হল সর্বপ্রথম বাংলা বাইবেল যার মধ্যে ‘ডিউটেরোক্যানোনিক্যাল’ পুস্তকগুলোও গৃহীত। অনুবাদ মূল ভাষা হিব্রু, আরামীয় ও গ্রীক থেকে করা হয়েছে। বাইটি জুবিলী বর্ষে (২০০০ সালে) প্রকাশিত হয়েছিল বলে বাইবেলটি জুবিলী বাইবেল বলে পরিচিতি লাভ করে। ভূমিকা ও টীকা ছাড়া পুস্তকে এ পরিশিষ্ট্যও রয়েছে:
বাসু চ্যাটার্জী

বাসু চ্যাটার্জী (; জন্মঃ ১০ জানুয়ারি ১৯৩০ মৃত্যুঃ ০৪ জুন ২০২০) ভারতীয় চলচ্চিত্র পরিচালক এবং চিত্রনাট্যকার. যদিও তিনি ১৯৭০ এবং ১৯৮০ সালের দিকে "মধ্যম সিনেমা" বা "মধ্যম রাস্তা" সিনেমাতে হৃষিকেশ মুখোপাধ্যায় এবং বাসু ভট্টাচার্য-এর সহকারী হিসাবে চিত্রনির্মাণ করেন। তাদের জনপ্রিয় চলচ্চিত্র ছিল "তিসরি কসম" (১৯৬৬)। তিনি মধ্যবিত্ত পরিবারের প্রেম ভালোবাসা নিয়ে সিনেমা বানান।
বাসু চ্যাটার্জী ১৯৩০ সালে ভারতের রাজস্থান প্রদেশের অজমের শহরে জন্মগ্রহণ করেন।
বাসু চ্যাটার্জী মুম্বাই থেকে প্রকাশিত সাপ্তাহিক ট্যাবলয়েড "Blitz"-এ অঙ্কনশিল্পী এবং কার্টুনিস্ট হিসাবে তার কর্মজীবন শুরু করেন। চলচ্চিত্র পরিচালনা শুরুর আগে রাজ কাপুর ও ওয়াহিদা রহমান অভিনীত "তিসরি কসম" চলচ্চিত্রে তিনি বাসু ভট্টাচার্য-এর সহকারী হিসাবে কাজ করেন। চলচ্চিত্রটি ১৯৬৬ সালে জাতীয় পুরস্কার লাভ করে। বাসু চ্যাটার্জ্জীর প্রথম পরিচালিত চলচ্চিত্র "সারা আকাশ" (১৯৬৯)। এই ছবিটির জন্য ফিল্ম ফেয়ার পুরস্কার লাভ করেন।
টক ঝাল মিষ্টি

টক ঝাল মিষ্টি () ২০০২ সালে ভারতের পশ্চিমবঙ্গে মুক্তিপ্রাপ্ত বাংলা ভাষায় প্রেমের চলচ্চিত্র, যেটি পরিচালনা করেন বসু চ্যাটার্জী। মুখ্য ভূমিকায় অভিনয় করেন ফেরদৌস ও প্রিয়াঙ্কা ত্রিবেদী।
রবার্ট টেলর

রবার্ট মিডোস লম্বে টেলর (জন্ম: ২১ ডিসেম্বর, ১৯৮৯) নর্দাম্পটনশায়ারের নর্দাম্পটনে জন্মগ্রহণকারী ইংরেজ বংশোদ্ভূত স্কটিশ আন্তর্জাতিক ক্রিকেটার। আন্তর্জাতিক ক্রিকেটে স্কটল্যান্ড ক্রিকেট দলের প্রতিনিধিত্ব করছেন। বামহাতি ব্যাটসম্যান রবার্ট টেলর বামহাতে মিডিয়াম পেস বোলিং করে থাকেন।
হ্যারো স্কুলে পড়াশোনা শেষে লাফবোরা বিশ্ববিদ্যালয়ে ক্রীড়া ব্যবস্থাপনা বিষয়ে ভর্তি হন। বিশ্ববিদ্যালয়ে অবস্থানকালে ২০১০ সালে কেন্টের বিপক্ষে লাফবোরা এমসিসিইউ দলে প্রথম-শ্রেণীর ক্রিকেটে অভিষেক ঘটে তার। ২০১১ সালেও তিনি আরও চারটি প্রথম-শ্রেণীর খেলায় অংশ নিয়েছিলেন। পাঁচটি খেলায় ৩৩.৮৫ গড়ে ২৩৭ রান তোলেন। তন্মধ্যে সর্বোচ্চ অপরাজিত ১০১ রান করেন। ৩৯.৪৫ গড়ে ১১ উইকেট দখল করেন। তন্মধ্যে সেরা বোলিং ছিল ২/৬০।
২০১১ মৌসুমে লিচেস্টারশায়ার দলে যোগ দেন। কাউন্টি চ্যাম্পিয়নশীপে সারে দলের বিপক্ষে তার অভিষেক ঘটে। খেলায় তিনি দর্শনীয় ৭০ রান সংগ্রহ করেন।
সেপ্টেম্বর, ২০১২ সালে স্কটল্যান্ড দলের সদস্যরূপে মনোনীত হন ও অক্টোবর, ২০১২ সালে দক্ষিণ আফ্রিকা সফরে যান। স্কটিশ পিতামাতার সন্তানরূপে স্কটল্যান্ড দলে খেলার সুযোগ পান। শারজায় ২০১৩ সালে আফগানিস্তানের বিপক্ষে তার একদিনের আন্তর্জাতিকে অভিষেক ঘটে।
অসম দিবস

অসম দিবস হচ্ছে আহোম সাম্রাজ্যের প্রতিষ্ঠাতা চুকাফার স্মৃতিকল্পে অসমে পালিত উৎসব। ১২২৮ সনের ২ ডিসেম্বর তারিখে চুকাফা পাটকাই পর্বত অতিক্রম করে অসমে প্রবেশ করে আহোম সাম্রাজ্য প্রতিষ্ঠা করেন বলে এই দিনটি চিরস্মরণীয় করে রাখার জন্য অসমে অসম দিবস পালিত হয়। ছৈখোয়া অঞ্চলের ভীমকান্ত বুঢ়াগোহাই নামক এক ব্যক্তির প্রচেষ্টার ফলে অসমে চুকাফা দিবসের সূচনা হয়।
১৯৭২ সনে ছৈখোয়া অঞ্চলের সমাজকর্মী ভীমকান্ত বুঢ়াগোহাই ২ডিসেম্বর তারিখে চুকাফা দিবস উৎযাপনের উদ্দেশ্য বিষয়টি শদিয়ার মৌজাদার ও শদিয়ার আঞ্চলিক ছাত্রসন্থার সহিত আলোচনা করে ও সকলের অণুমতিতে নগাঁওয়ে রাজগড় প্রাথমিক বিদ্যালয়ে চ্যুকাফা দিবস উৎযাপন করেন। ১৯৭৩ সনে একই স্থানে চুকাফা দিবস উৎযাপন করা হয় যদিও ১৯৭৪ সনে ধুমধামের সহিত চুকাফা দিবস উৎযাপিত হয়। ভীমকান্ত বুঢ়াগোহাই ও শদিয়ার মৌজাদার ও ইতিহাসবিদ ভবানন্দ বুঢ়াগোহাইয়ের অনুষ্ঠিত সভায় সরকারী-বেসরকারী সকল শিক্ষা প্রতিষ্ঠান সহযোগ করে। সভাটির উদ্ধোধক ছিলেন অসম সাহিত্য সভার সভাপতি মহেন্দ্র বরা। নির্দিষ্ট বক্তা ছিলেন ড: নগেন শইকীয়া ও সভাপতি ছিলেন লীলা গগৈ। বক্তৃতা প্রসঙ্গে ড: লীলা গগৈ ২ডিসেম্বর তারিখ সরকারি বন্ধ ঘোষণা করার দাবী জানানোর জন্য প্রস্তাব করেন।
১৯৮১ সনে শিবসাগরের চরাইদেউ নামক স্থানে চুকাফা দিবস উৎযাপন করা হয় ও সেই সময় থেকে অনেক কয়েকটি জাতীয় সংগঠন ২ডিসেম্বর তারিখটি চুকাফা দিবস হিসেবে পালন করার জন্য দাবী জানান। ১৯৮৭ সনে ড: লীলা গগৈ, পদ্ম বরকটকী ও ধ্রুবজ্যোতি বরা ১ মার্চের আজির সময় নামক অসমীয়া খবরের কাগজে চুকাফা দিবসের সমন্ধে মন্তব্য তুলে ধরেন। সেই বৎসরে ২ডিসেম্বর তারিখে সরকারী পৃষ্ঠপোষকতায় জজ খেলপথার নামক মাঠে চুকাফা দিবসের আয়োজন করা হয়। সেখানে মুখ্য অতিথি হিসেবে অংশগ্রহণ করা অসমের মুখ্যমন্ত্রী প্রফুল্ল কুমার মহন্ত চুকাফা দিবসকে অসম দিবস হিসেবে সরকারী স্বীকৃতি প্রদান করেন।
চীনের য়ুনান প্রদেশের মাওলুং রাজ্যের টাই আহোম ফৈদের যুবরাজ চাওলুং চুকাফা ১২১৫ সনে আঠজন বিজ্ঞ বিষয়া, ৯০০০ জন যুবক-যুবতী, ছেলে-মেয়ে, দুইটি হাতি ও ৩০০টি ঘোড়া নিয়ে ব্রহ্মপুত্র উপত্যকায় যাত্রা করেন ও ১২২৮ সনে সৌমার খণ্ডে প্রবেশ করেন। যুদ্ধ-বিগ্রহ না করেই তিনি ব্রহ্মপুত্রের আশে-পাশে থাকা ছোট ছোট জনগোষ্ঠীকে একত্রিত করে অসম ও অসমীয়া জাতি গঠন করেন। তিনি সকলের সহিত মিত্রতা বজায় রেখে নিজের ভাষা টাই ও নিজের ধর্ম তাও ত্যাগ করে সকল জনগোষ্ঠীর লোকের সহিত সম্পর্ক স্থাপন করে নতুন ভাষা গঠনে অবদান রেখেছিলেন। তার মহৎ আদর্শ গ্রহণ করে আহোমেরা প্রায় ৬০০ বৎসর অসমের রাজত্ব করেছিলেন। চুকাফা প্রথম অসমে ইতিহাস চর্চার পরম্পরা আরম্ভ করেছিলেন।
ইয়ান ওয়ার্ডল

ইয়ান ওয়ার্ডল (জন্ম: ২৯ জুন, ১৯৮৫) ইয়র্কশায়ারের ডিউসবারি এলাকায় জন্মগ্রহণকারী স্কটিশ ক্রিকেটার। আন্তর্জাতিক ক্রিকেট অঙ্গণে স্কটল্যান্ড ক্রিকেট দলের পক্ষে খেলছেন। ডানহাতি মিডিয়াম পেসার ও ডানহাতি ব্যাটসম্যান ওয়ার্ডল কাউন্টি ক্রিকেটে ইয়র্কশায়ার দলে প্রতিনিধিত্ব করছেন।
২০১১ সালে ইয়র্কশায়ার দলে যোগ দেন। এরপূর্বে ব্রাডফোর্ড লীগে ক্লেকহিটন ক্রিকেট ক্লাবে খেলেন। দ্বিতীয় একাদশ চ্যাম্পিয়নশীপে ইয়র্কশায়ারের দ্বিতীয় একাদশে খেলেন। জুলাই, ২০১১ সালে নটিংহ্যামশায়ারের বিপক্ষে টুয়েন্টি২০ খেলায় অভিষেক ঘটে। খেলায় তিনি ৩.১ ওভার বোলিং করে দুই উইকেট পান। এরপর তিনি আরও কয়েকটি টুয়েন্টি২০ খেলায় অংশ নিয়ে উইকেট পেলেও তার ওভারপ্রতি রান প্রদানের হার ৫.৮২। ২০১১ সালে চারটি টুয়েন্টি২০ ও কাউন্টি চ্যাম্পিয়নশীপের একটি খেলায় অংশগ্রহণ করেন। ২০১২ মৌসুমেও ইয়র্কশায়ারের পক্ষে খেলার জন্য চুক্তিবদ্ধ হন।
জুলাই, ২০১১ সালে রোজেস ম্যাচে ল্যাঙ্কাশায়ারের বিপক্ষে প্রথম-শ্রেণীর ক্রিকেটে অভিষিক্ত হন। খেলায় তিনি ৬৮ রান দিয়ে এক উইকেট পান। এ খেলার পর টিম ব্রেসনান আন্তর্জাতিক খেলা থেকে ফিরে আসায় তাকে দলের বাইরে রাখা হয়।
এহসান মানি

এহসান মানি (জন্ম: ২৩ মার্চ, ১৯৪৫) পাকিস্তানের রাওয়ালপিন্ডিতে জন্মগ্রহণকারী সাবেক আইসিসি সভাপতি। ১৯৫৯ থেকে ১৯৬৫ সময়কালে ডানহাতি ব্যাটসম্যান হিসেবে রাওয়ালপিন্ডি ক্লাব ও লাহোরের সরকারি কলেজ একাদশের পক্ষে খেলেছেন। এছাড়াও, বামহাতি ফাস্ট মিডিয়াম বোলিং করতেন তিনি।
শৈশবকাল পাকিস্তানে অতিবাহিত করেন। এরপর লাহোর সরকারি কলেজে অধ্যয়ন শেষে আরও পড়াশোনার লক্ষ্যে যুক্তরাজ্যে চলে যান। পেশায় তিনি চার্টার্ড অ্যাকাউন্ট্যান্ট। ১৯৬০-এর দশকের শেষার্ধ্বে তিনি স্থায়ীভাবে যুক্তরাজ্যে বসবাস করছেন। যুক্তরাজ্যভিত্তিক অনেকগুলো ব্যাংকিং ও আবাসন সংস্থার সাথে জড়িত তিনি।
১৯৮৯ থেকে ১৯৯৬ পর্যন্ত পিসিবি'র প্রতিনিধি হিসেবে আইসিসিতে ভূমিকা রাখেন। ১৯৯৬ সালের ক্রিকেট বিশ্বকাপে পরামর্শক কমিটিতে পিসিবি'র প্রতিনিধিত্ব করেন। এছাড়াও ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপেও একই কমিটিতে ছিলেন। ১৯৯৬ সালে আইসিসি'র সদস্য দেশের ভোটে আইসিসি ফিন্যান্স ও মার্কেটিং কমিটিতে সভাপতি মনোনীত হন। জুন, ২০০২ সাল থেকে এ পদ বিলুপ্ত ঘটা পর্যন্ত দায়িত্বে ছিলেন। এরপর আইসিসি নির্বাহী পরিষদে সহ-সভাপতি মনোনীত হন। এ সময় তিনি লর্ড কাউড্রে ও স্যার ক্লাইড ওয়ালকটকে সহায়তা করেন। জুন, ২০০৩ সালে তিনি আইসিসি সভাপতি পদে যোগ দেন।
বাংলাদেশের জাহাজ নির্মাণ শিল্প

জাহাজ নির্মাণ বাংলাদেশের একটি সম্ভাবনাময় এবং ক্রমবিকাশমান শিল্প। আধুনিক যুগের শুরু থেকে বাংলাদেশে জাহাজ নির্মাণের একটি দীর্ঘ ইতিহাস থাকলেও স্থানীয়ভাবে তৈরি জাহাজ রপ্তানি করার মাধ্যমেই মুলতঃ সাম্প্রতিক বছরগুলোতে জাহাজ নির্মাণ একটি প্রধান প্রতিশ্রুতিশীল শিল্পে পরিণত হয়েছে। বাংলাদেশের ২০০শ'র মতো জাহাজ নির্মাণ কোম্পানি রয়েছে যেগুলো ঢাকা, চট্টগ্রাম, নারায়ণগঞ্জ, বরিশাল ও খুলনাকে কেন্দ্র করে গড়ে উঠেছে।
বাংলার নদীমাতৃক ভৌগোলিক অবস্থানের কারণে এ অঞ্চলের ব্যবসা বাণিজ্যের প্রয়োজনে জাহাজের ব্যবহার ছিল প্রাচীনকাল থেকেই। চৌদ্দ শতকের সময়ে মরক্কোর পরিব্রাজক ইবনে বতুতার যুদ্ধ জাহাজ ও সৈন্য-সামন্তসহ বাংলার বিভিন্ন বন্দরে আগমণ করেছিলেন। মধ্যযুগীয় ইউরোপীয় পরিব্রাজক "সিজার ফ্রেডেরিক" চট্টগ্রাম বন্দরে ১৫ শতকের সময় বড় জাহাজ নির্মাণের একটি হাব ছিল বলে নথিভুক্ত করেছেন। মোগল শাসনামলে জাহাজ নির্মাণ আরো ব্যপক পরিসর লাভ করে। তবে ১৭ শতকে তুরস্কের সুলতানের জন্য যুদ্ধজাহাজ নির্মাণে চট্টগ্রাম জাহাজ নির্মাণ এলাকা ব্যবহৃত হয়েছিল। কাঠের যুদ্ধ জাহাজের পরিবর্তে লৌহ নির্মিত যুদ্ধ জাহাজ তৈরি করা শুরু হয় উনিশ শতকের শেষভাগে। উনিশ শতক পর্যন্ত চট্টগ্রাম ১০০০ টন ধারণক্ষমতার জাহাজ নির্মাণে সক্ষম ছিল। ১৯৭৯ সালে বিশ্ব খাদ্য সংস্থার অনুদানে বাংলাদেশ অভ্যন্তরীণ জলযান সংস্থার জন্য ৮টি খাদ্য বহনযোগ্য জাহাজ নির্মাণ করে বেসরকারি জাহাজ নির্মাণকারী প্রতিষ্ঠান "নারায়ণগঞ্জ হাইস্পিড শিপইয়ার্ড"।
ফেসবুক হ্যাকার কাপ

ফেসবুক হ্যাকার কাপ ফেসবুক কর্তৃক আয়োজিত একটি আন্তর্জাতিক প্রোগ্রামিং প্রতিযোগিতা। ২০১১ সাল থেকে এই প্রতিযোগিতা শুরু হয়। ফেসবুকে কাজ করার জন্য সবচেয়ে মেধাবী প্রকৌশলীদের বাছাই করা এই প্রতিযোগিতার অন্যতম উদ্দেশ্য। প্রতিযোগিতায় অ্যালগরিদম সম্পর্কিত বেশ কিছু সমস্যা দেয়া হয় যা একটি নির্দিষ্ট সময়ের মধ্যে সমাধান করতে হয়। সমস্যা সমাধানের জন্য প্রতিযোগীরা যে কোন প্রোগ্রামিং ভাষা ও ডেভেলপমেন্ট এনভায়রনমেন্ট ব্যবহার করতে পারেন।
২০১১ সালে সারা বিশ্ব থেকে ১১,০০০ এর বেশি প্রতিযোগী প্রোগ্রামিং সংক্রান্ত বেশ কিছু কঠিন সমস্যা সমাধানের লক্ষ্যে এই প্রতিযোগিতার তিনটি অনলাইন এলিমিনেশন পর্বে হাড্ডা হাড্ডি প্রতিদ্বন্দিতা করেন। সেবারে প্রথম স্থান অধিকার করেন রাশিয়ার পেত্র মিত্রিশেভ, দ্বিতীয় হন ভিয়েতনামের খুচ আনহ তুয়ান ও তৃতীয় হন চীনের তিয়ানজেং লো।
২০১২ সালে ৮,০০০ এর উপর প্রতিযোগী অংশগ্রহণ করেন। প্রথম স্থান লাভ করেছিলেন রাশিয়ার রোমান আন্দ্রিভ, দ্বিতীয় স্থান পেয়েছিলেন পোল্যান্ডের তোমেক জাইকা ও তৃতীয় হয়েছিলেন চীনের তিয়ানজেং লো।
কাশাফ নদী

কাশাফ নদী বা কাশাফরুদ (পার্শি ‏کشف‎, "কা-শা-ফ", বাংলা সমতুল্য শব্দ 'কচ্ছপ'; পার্শি ভাষায় 'রুদ' শব্দের অর্থ 'নদী') হল উত্তরপূর্ব ইরানের একটি নদী। রাজাভি খোরসন প্রদেশের বিনালুদ পর্বতশ্রেণীতে উৎপন্ন এই নদীটি প্রথমে পূর্বদিকে প্রবাহিত হয়ে ইরান-তুর্কমেনিস্তান সীমানায় এসে উপস্থিত হয়েছে ও শেষে ইরান-তুর্কমেনিস্তান যৌথ বাঁধের ৫ কিলোমিটারের মধ্যেই আফগানিস্তান থেকে আসা উত্তরমুখী হরি নদীতে মিলিত হয়েছে। সবমিলিয়ে এই নদীর প্রবাহপথ ২৯০ কিলোমিটার লম্বা।
ইরানে এই নদীর তীরে দুটি বিখ্যাত ও প্রাচীন শহর গড়ে উঠেছে। এদের একটি চেনারান ও অন্যটি রাজাভি খোরসন প্রদেশের রাজধানী ও ইরানের দ্বিতীয় বৃহত্তম শহর মাশহাদ। এছাড়া এই নদীর উপত্যকা ইরানের একটি গুরুত্বপূর্ণ প্রত্নতাত্ত্বিক অঞ্চল হিসেবেও গণ্য করা হয়ে থাকে। নব্যপ্রস্তর যুগের অনেক প্রত্নতাত্ত্বিক উপাদান এই অঞ্চলে পাওয়া গেছে। এই অঞ্চলে প্রাপ্ত ৮০ হাজার বছরেরও বেশি পুরনো এইসব প্রত্নতাত্ত্বিক নিদর্শনগুলি ইরানে পাওয়া এ' পর্যন্ত সবচেয়ে প্রাচীন মনুষ্যবসতির সাক্ষ্য বহন করে।